
Forsiden: 

En morgen i foråret 1958 så to pilo¬ 
ter, uafhængigt af hinanden, det 
samme fænomen på Flyvestation 
Aalborg. En Hawker Hunter, der 
lagde an til landing, så ud, som om 
den tabte noget. Men det "tabte” 
delte sig og fløj videre og forsvandt! 
Læs mere i artiklen "Tabte han no- 
get?" 

(Tegning: Henrik Klinge Pedersen) 

Gratis hefte! 

Få et gratis hefte 
Se side 18 

Kære 

Svend Auken 



I juni sendte SUFOI et åbent brev til miljø¬ 
minister Svend Auken. Vi gjorde opmærksom 
på de problemer og gener, der er ved den 
voksende brug af lyskastere/laserlys på 
himlen til reklameformål. 


— 

Skandinavisk UFO Information 
SUFOI 

Postboks 6.2820 Gentofte 
Formål 

1) SUFOI er en forening, der har til formål 
at bidrage til forståelsen af ufofæno¬ 
menerne ved indsamling og 
bearbejdning af kildemateriale (obser¬ 
vationsberetninger,forsøgsresultater, bøger 
m.m.), samt at udbrede kendskabet 

til emnet ved publikationer, foredrag og an¬ 
den udadvendt virksomhed. 

2) Det er SUFOIs opfattelse, at kilde¬ 
materialet udgør et vigtigt grundlag for un¬ 
dersøgelser og oplysningsarbejde ud 

fra en seriøs og kritisk synsvinkel. 

3) Ved et ufofænomen forstår vi en beret¬ 
ning om et himmelfænomen, hvis 
væsentligste kendetegn er, at det selv efter 
en nøje undersøgelse foretaget af kompe¬ 
tente personer, ikke kan forklares som væ¬ 
rende et kendt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller af¬ 
vise nogen bestemt teori om deres art eller 
oprindelse. 

SUFOI ledes af repræsentantskabet. 

Den daglige ledelse varetages af forman¬ 
den og de to næstformænd. Repræsentant¬ 
skabet består af en repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

Daglig ledelse 

Per Andersen (formand), Klingseyvej 28, 
2720 Vanløse. 38 71 96 64. 

Toke Haunstrup (næstformand, 
rapportcentral). Kampsax Kollegiet, 
Kollegiebakken 9, værelse 508, 2800 
Lyngby. 45 97 71 44. 

Peter Nørgaard (næstformand, foredrags¬ 
afdeling), Ane Damsgade 7, 3., 9400 Nr. 
Sundby. 98 19 0073. 

Øvrige repræsentantskab 
Lars H. Andersen (informationsmedarbej¬ 
der), Hemingvej 1 IB, L,6950Ringkøbing. 
30 95 39 06. 

Jørgen Bengtvig (arkivar), 

Galgebakken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244,2990 Nivå. 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Erling Hegelund, Kildegårdsvej 88, 

5240 Odense NØ. 66 10 39 00. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Armauer Hansensvei 11, 
N-5030 Landås, Norge. 

Kontakt for UFO-NYTs læsere i Norge. 

55 28 01 26. ' 

Lennart Pedersen (alarmcentral). 

Osvej 30,4040 Jyllinge. 70 20 11 22. 
Henrik Klinge Pedersen, 

Købmagergade 59, 1., 1150 København K. 
Martin Lyck, Bag Volden 20, 

6392 Bolderslev. 40 40 60 65. 

Brian E. Møller, Åbenråvej 14, Kiskelund, 
6340 Kruså. 20 14 02 42. 

Bo Nielsen, Kunnerupvej 21, Kolt, 

8361 Hasselager. 862831 91. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 

Lars Thomas (konsulent), Ægirsgade 49, 
3.th., 2200 København N. 35 83 84 81. 


Vores bekymringer går først og 
fremmest ud på følgende: 

• Den voksende brug af lyskastere 
er en unødvendig lysforurening af 
vores allesammens himmel. Det 
betyder blandt andet, at det bliver 
sværere og sværere at se de natur¬ 
lige himmelfænomener. Desuden 
er det energifråds. 

• Lyskasterne og laserlysene er en 
fejlkilde til observationer, da man¬ 
ge mennesker bliver forbavsede - 
nogle endda rystede eller bange - 
når disse lys på "mystisk vis" be¬ 
væger sig hen over himlen. 

Og netop SUFOI har jo finge¬ 
ren på pulsen, hvad angår obser¬ 
vationer af sådanne lys på himlen. 
Vores statistikker viser, at fænome¬ 
net over en 5-årig periode er vok¬ 
set fra ingenting til i dag at udgøre 
omkring hver femte henvendelse 
til SUFOI. Aldrig nogen sinde har 
vi oplevet en tilsvarende hurtig 
opdukken af en ny fejlkilde til ob¬ 
servationer. 

Nogle - fx TV-Avisens indslag 
om emnet, hvor SUFOI blev inter¬ 
viewet - vil spørge, om det nu også 
virkelig er et problem. Herregud, 
det er jo blot lidt mere lys på him¬ 
len en gang imellem. 

Men det er faktisk et problem. 
For det første er der tale om et mar¬ 
kant stigende brug, der ikke ser ud 
til at tage af. 

For det andet findes der ikke no¬ 
gen lovgivning på området. Der 
findes ellers regler for alt i dag. Før 
i tiden kunne man ofte se skilte 
med "Æg sælges" langs med vej¬ 
kanten. De fleste af disse skilte er 
nu forbudt, da de anses for at være 
"dominerende reklamer" i det åbne 
landskab. 


Hvis dette er tilfældet, hvad kan 
man så sige om lyskastere, der kan 
ses op til 50-80 km væk! Men lo¬ 
ven kommer ynkelig til kort, når 
det drejer sig om lyskastere og 
laserlys. Der findes ganske enkelt 
ingen regulerende love. 

Heldigvis er miljøministeriet 
opmærksom på sagen. Andre or¬ 
ganisationer som Astronomisk Sel¬ 
skab har også gjort en indsats for 
at få sat fokus på problemet. Der¬ 
for er der planer om at afholde en 
konference til efteråret, hvor alle 
interesserede organisationer kan 
diskutere problemets omfang. 
Også SUFOI forventer at deltage i 
denne konference på baggrund af 
vores store praktiske erfaring med 
disse i høj grad generende lys på 
himlen. 

Vores mål er i det mindste at få 
en regulering på området, så det 
lovmæssigt fastsættes, under 
hvilke forhold det er tilladt at an¬ 
vende lyskastere og laserlys på 
himlen. Gennem en indsats fra 
SUFOI og tilsvarende interesse¬ 
organisationer håber og regner vi 
med, at dette mål nås i løbet af 
næste år. □ 


Alarmcentral 
tlf. 70 20 11 22 
Information 
tlf. 86 99 92 39 
Foredrag 
tlf. 98 19 00 73 


il SUFOI 



AF PER 
ANDERSEN 

Danske rapporter 


Observationer det 
seneste halvår 


AF TOKE 
HAUNSTRUP 
OG ERLING 
H EGELUND 



I perioden fra december 1995 til maj 1996 modtog SUFOI i alt 97 henvendelser 
fra observatører - hvoraf 67 drejer sig om observationer fra selve perioden. 
Af de 97 henvendelser kan SUFOI forklare 49 (svarende til ca. 50%). Denne 
opklaringsprocent ligger på niveau med de seneste halvårsopgørelser. Det 
skal dog bemærkes, a t et stort antal af sagerne endnu ikke er færdig¬ 
behandlet. Således nærmer opklaringsprocenten sig normalt 95% i forbindelse 
med den endelige årsopgørelse. 


Til trods for det lave antal observa¬ 
tionshenvendelser, har SUFOI ikke 
"ligget på den lade side" i dette forår. 
I april afholdt vi et weekend-kursus 
for nye rapportoptagere i Køben¬ 
havn. Syv kursister vartilmeldtkur- 
set, og disse bydes velkomne som 
rapportoptagere for SUFOI. 

SUFOI har gennem de seneste år 
etableret en tradition for at holde et 
årligt kursus for rapportoptagere. 
Takket være disse kurser har SUFOI 
et team af aktive rapportoptagere. 

Kurserne er åbne for alle med in¬ 
teresse for emnet, og læsere er me¬ 
get velkomne til at kontakte SUFOIs 
Rapportcentral for at høre nærmere. 
Ring eller skriv til: Toke Haunstrup, 
Kollegiebakken 9, vær. 508, 2800 
Lyngby (tlf. 45 977 144). Det skal 
understreges, at deltagelse i kurset 
ikke medfører forpligtelser over for 
SUFOI. 

Lyset der trak sig sammen 


En mand fortæller om en observa¬ 
tion, han havde som 8-årig. Dengang 
boede han i Kærby uden for Kalund¬ 
borg, og hændelsen fandt sted en 
eftermiddag med højt solskin i som¬ 
meren 1978. 

"Jeg sad og legede neden for stue¬ 
vinduet ud til haven, da jeg fik en 
følelse af, at jeg måtte se ud ad vin¬ 
duet. For enden af haven et stykke 
over et gammelt valnøddetræ, hang 
en rektangulær, lysende kasse helt 
stille. Det gule lys var meget skarpt, 
men alligevel behageligt at se på. Et 
lys jeg aldrig har set siden. 

Midt på objektet var der en sort 
kerne, som enten var rektangulær 
eller oval, hvilket var svært at af¬ 
gøre, da lyset pulserede. 

Kassens ender var også svære at 


afgøre, fordi lyset her var skarpere, 
men jeg fornemmede dog en ret li¬ 
nie i hver ende. 

Jeg råbte på min mor, som be¬ 
fandt sig et andet sted i huset, men 
hun kom for sent til at tage del i op¬ 
levelsen. Lyset trak sig pludselig 
sammen om den sorte kerne og var 
væk." Observationen tog ca. 2 mi¬ 
nutter. 

Vidne chokeret over lysfænomen 


For nogen tid siden modtog SUFOI 
en henvendelse om en observation 
fra Mors (Nordvestjylland). Hæn¬ 
delsen fandt sted den 28. april 1994 
på landet nær byen Erslev. Tre vok¬ 
sne mænd befandt sig udendørs nær 
den enes bopæl. 

Omkring kl. 22.30 DST fik den 
ene af mændene (HN) øje på to stil¬ 
lestående lys. Lysene befandt sig 
nær hinanden, og de havde et tåget 
omrids. HN opfattede lysene som 
'vinduerne' i et objekt. Han gjorde 
sinevenneropmærksom på fænome¬ 
net, og sammen så de, at lysene be¬ 
gyndte at 'vugge' fra side til side. 
Dette fortsatte i ca. 5 min., hvoref¬ 
ter der - ifølge HN - kom en rød 'lys¬ 
cylinder' til syne, som strakte sig 
mellem de to lys ogjorden. Lysene 
stod nu stille, og der spredtes en hvid 
lyskegle ned mod jorden, samtidig 
med at det røde lys forsvandt. 

Ifølge HN observeredes lyskeg¬ 
len i ca. 20 sekunder, hvorefter den 
gradvist blev 'trukket' op i løbet af 5 
sekunder. Et af de øvrige vidner 
mener dog, at lyskeglen kunne ses i 
hele 5 minutter, hvorefter den for¬ 
svandt, som når man slukker lyset 
på en kontakt. Fænomenet bevæ¬ 
gede sig nu et stykke mod øst (til 
højre for observatørerne) og stod 


atter stille. 

Efterfølgende forsøgte HN at sig¬ 
nalere til fænomenet ved at tænde 
en lighter. De var dog ingen 'respons' 
på signalet, og HN tændte derfor i 
få sekunder lyset på en traktor, som 
stod i nærheden. Umiddelbart efter 
kom det hvide projektørlys atter til 
syne. Dennegang oplyste det - ifølge 
HN - antennen på et hus, som ligger 
højst 25 meter fra observations¬ 
stedet. 

Fænomenet forblev uændret i 
position og udseende. Efter 5-10 
minutter besluttede den ene af ob¬ 
servatørerne at tage hjem. 

HN var noget chokeret over ob¬ 
servationen af fænomenet (som fort¬ 
sat var synligt) og blev derfor kørt 
hjem af sin ven, som bor i huset, 
hvorfra fænomenet blev iagttaget. 
Da vennen senere nåede tilbage til 
huset, kunne fænomenet ikke ses 
mere. 

Oprindeligt henvendte den ene af 
de tre observatører sig til SUFOIs 
Alarmcentral, hvorfra sagen blev 
videregivet til foreningens lokale 
rapportoptager i Viborg, Frode Lov¬ 
mand, der interviewede to af de tre 
observatører. 

Fænomenet - der befandt sig i 
nordlig retning - blev observeret i 
omkring 30 minutter. 

Efter at have besøgt de to obser¬ 
vatører, vurderer Frode Lovmand 
dem begge som troværdige, og han 
har ikke kunnet finde en forklaring 
på fænomenet. 

Flyvende vinge 


En observatør fra Strynø - som lig¬ 
ger mellem Langeland og Ærø -hen¬ 
vendte sig i slutningen af januar til 
SUFOIs Alarmcentral for at berette 

om en observation, hun havde haft 
tidligere på måneden. 

Observatøren - som er i 40'erne 
og hjemmegående -fortæller, at hun 
onsdag den 24. januar 1996 sad med 
formiddagskaffen, da hendes op¬ 
mærksomhed blev fanget af et lys¬ 
glimt. Af nysgerrighed hentede hun 
en kikkert (10x40) for at se nærmere 
på fænomenet. I kikkerten kunne 
hun se, hvad der lignede en slags 
vinge med fire antenner på, to for¬ 
oven og to stikkende nedad. De tre 
af antennerne var tydeligt leddelte 
med leddene som perler på en snor 
og forskellige af højde og tykkelse. 
Den sidste antenne var så tynd, at 
den næsten ikke kunne ses. 

"Vingen" var rektangulær og ca. 
seks gange så lang som bred. Den 
var højere fortil, hvor antennerne 
sad, og skrånede fladt ud. 

Farven var hvid som ny glasfiber, 
og antennerne virkede mørkere, men 
der var ingen synlige åbninger eller 
vinduer. 

Objektet forsvandt bag hustaget, 
og hun så det i ca. 1 minut kom¬ 
mende fra sydvest og flyvende mod 
nordøst. 

Vinden var østlig, og vejret let¬ 
skyet med frost. Vidnet anslår af¬ 
standen til 3-5 kilometer. 

Observatøren fik øje på fænome¬ 
net i stor højde i sydvestlig retning. 
Under observationen bevægede det 
sig i en lige bane mod nordøst, hvor 
det forsvandt bag hustage. Der hør¬ 
tes ingen lyde i forbindelse med ob¬ 
servationen. Det skal dog bemærkes, 
at observatøren befandt sig inden¬ 
dørs. 

Observatøren kan ikke huske det 
nøjagtige observationstidspunkt, 
men mener, at observationen - der 
varede højst 1 minut - må have fun¬ 
det sted i tidsrummet mellem 10.00 
og 10.30 DNT. 

Observatøren forklarer, at hun i 
første omgang troede, at der kunne 
være tale om en satellit. Denne 
forklaring kan dog hurtigt udelukkes, 
idet satellitter ikke observeres i dags¬ 
lys. 



Observatørens egen tegning af den 
mærkelige flyvende vinge set over 
Strynø den 24. januar 1996. 


Et fly ville snarere være en rime¬ 
lig forklaring, men fænomenets no¬ 
get specielle udseende gør også den¬ 
ne teori mindre sandsynlig. 

Lys ved Næstved 


Tirsdag den 6. februar 1996 var rap¬ 
portøren (PH) på vej hjem i bil. PH 
er 40 år og kok. Med sig i bilen 
havde han datteren og sønnen på 
hhv. 7 og 10 år. 

Nær Fensmark (nord for Næst¬ 
ved) fik de alle øje på 5-6 tætsid¬ 
dende, hvide lys. Lysene pulserede 
og befandt sig på samme horison¬ 
tale linje. PH standsede bilen og bak¬ 
kede lidt for at få et bedre udsyn til 
fænomenet. 

Lysene stod under hele observa¬ 
tionen stille i retning af Næstved 
(dvs. mod syd) i lav højde over ho¬ 
risonten. Samlet varede observatio¬ 
nen ca. tre minutter, hvorefter lysene 
'slukkedes' ét for ét. Herefter blev 
fænomenet ikke set mere. Der var 
ingen lyd i forbindelse med obser¬ 
vationen. 

Forskellige forklaringer har været 
overvejet i forbindelse med observa¬ 
tionen - herunder om der kunne være 
tale om flylys. Det synes dog van¬ 
skeligt umiddelbart at finde en rime¬ 
lig forklaring på hændelsen, som 
derfor af SUFOI opfattes som uop¬ 
klaret. 

Rødt lysende hjul 


En kvinde i Grinsted oplevede søn¬ 
dag morgen den 10. marts 1996 
klokken 02.40 noget usædvanligt på 
himlen. Mod øst så hun noget lys, 
som hun først troede var flylys. Det 
kom så lavt på himlen, at hun tro¬ 
ede, det ville styrte ned, men så op¬ 
dagede hun den mærkelige form. 

Mest af alt lignede det et stort 
gammeldags trævognhjul med eger, 
og hele "hjulet" blinkede med en 
stærk rødlig eller pink farve. 

Hun så på, at det langsomt gled 
hen over himlen over Grinsted, uden 
at hun kunne høre en lyd fra det. 
Derefter svingede det og forsvandt 
mod sydøst. 

Lysende ringe set over Esbjerg 


Rapportøren - der er tapetsermester 
og først i 50'erne -befandt sig om 
aftenen den 30. marts 1996 i haven 
på udkig efter kometen Hyakutake. 
Denne kunne tydeligt ses på den 
stjerneklare himmel. 

Kl. 20.05 DNT fik han højt på 
himlen (mellem Hyakutake og stjer¬ 
nebilledet Store Bjørn) øje på to 
lyse/blågrå ringe, som fløj i en lige 


bane fra V-SV mod Ø-NØ. 

Observatøren beskriver fæno¬ 
menets udseende som to svagtly¬ 
sende ringe - hver med en tynd, blå 
lysstribe i midten. Han bemærkede 
desuden, at stjernehimlen kunne ses 
gennem det 'indre' af ringene. 

Rapportøren overvejede først, om 
fænomenet kunne skyldes et svane¬ 
træk eller et fly. Men eftersom stjer¬ 
nerne kunne ses gennem ringene, 
udelukkede han disse muligheder. 

Efter 2-3 minutters observation 
forsvandt fænomenet bag nogle høje 
bygninger. Rapportøren løb ud på 
gaden for at følge ringenes videre 
bevægelse, men da var de begge for¬ 
svundet. 

Under hele observationen fulgtes 
ringene ad i samme bane og med 
uændret indbyrdes position. Der 
hørtes ingen lyd fra fænomenet. 
Rapportøren fortæller i rapport¬ 
skemaet, at han blev noget rystet 
over hændelsen. 

SUFOIs rapportoptager - Egon 
Olsen, Horsens - undersøgte sagen 
nærmere. Han kontaktede lufthavn¬ 
ene i Esbjerg, Billund og Vandel i et 
forsøg på at afgøre, om der havde 
været flyaktivitet over Esbjerg på 
observationstidspunktet. Ingen af 
disse steder kunne dog bekræfte en 
sådan aktivitet. På baggrund af 
fænomenets besynderlige udseende 
og den manglende flyaktivitet, har 
SUFOI vurderet, at fly ikke er en ri¬ 
melig forklaring på observationen. 

Cirkel i hvedemark ved Ringsted 


En landmand på Haraldstedvej i 
Valsømagle ved Ringsted går hver 
aften en tur for at se til sine marker. 
Den 22. april 1996 så han til sin store 
overraskelse en stor vissen plet i 
hvedemarken - en plet som ikke var 
der dagen før! Pletten ligger på det 
højeste sted på den svage bakke, der 
er i vintenhvedemarken. 

Han kontakter desværre først 
SUFOI den 29. april, og Erling 
Hegelund kan af praktiske årsager 
først besigtige pletten den 16. maj. 
På det tidspunkt er kornet i pletten 
fuldstændig visnet, mens det uden¬ 
om står friskt og grønt. 

Pletten er en cirkel med en dia¬ 
meter på 8 meter, hvor den ene kant 
af cirklen er "afskåret", således at 
diameteren her kun er 7,5 meter. Ud 
for den "afskårne" side er der yder¬ 
ligere en vissen plet i kornet. Den er 
oval med en længde på 1,5 meter og 
en bredde på 0,7 meter. 


DS 3 

Den visne plet i 
vinterhveden 
nær Ringsted. 
(Foto: Erling 
H egelund) 


Til højre ses den 
lille cirkel i 
hvedemarken. 
(Foto: Erling 
Hege lund) 




Der er en glidende overgang mel¬ 
lem helt vissent korn, halvvissent 
korn og friskt korn. Overgangen er 
ca. 30 cm bred. 

Inde i cirklen er der seks uregel¬ 
mæssige pletter på typisk 20x30 cm, 
hvor kornet ikke er gået ud. De fin¬ 
des alle i den ene side af cirklen. 

Kanten af cirklen er ikke skarpt 
aftegnet. Udover den glidende over¬ 
gang er der også takker i kanten på 
ca. 30 cm. Der er intet mønster i tak¬ 
kerne. 

Landmanden fortalte, at der var 
fire fordybninger i cirklen. De var 
15 cm brede og 1,5-2,0 cm dybe og 
skålformede. 

Da Erling Hegelund så cirklen, 
var kun den ene fordybning synlig, 
da de andre var trampet væk af de 
efterhånden mange mennesker, som 
havde besøgt stedet i mellemtiden. 

Jorden var meget hård, da det 
ikke havde regnet endnu på det tids¬ 
punkt, og vinteren havde været u- 
sædvanlig tør. Landmanden havde 
ikke ukrudtsprøjtet siden efteråret og 
havde her i foråret givet gødning to 
gange hhv. den 7. april og den 23. 


april. 

Da han fandt pletten, var jorden 
ikke anderledes indeni end udenfor. 
Erling Hegleund tog tre jordprøver 
i jordoverfladen i cirklen og tre 
udenfor. Prøverne blev homogenise¬ 
ret hver for sig, og der blev lavet tre 
potter med jord inden for cirklen og 
tre potter med jord uden for cirklen. 
I potterne blev der sået hvede. Hvis 
der var en langtidseffekt af et eller 
andet, som hæmmede plantevæk¬ 
sten, ville det vise sig med denne 
test. 

Det viste sig, at hveden havde 
lige så høj en spireprocent i jorden 
inde fra cirklen som i jorden taget i 
den øvrige mark. 

Planterne, der groede i jord fra 
cirklen, var mørkere i farven end 
referenceplanterne. Det kan skyldes, 
at gødningen i cirklen ikke er brugt 
i samme grad som udenfor, da der 
ikke har været levende planter til at 
bruge den. 

Landmanden siger, at det er ude¬ 
lukket, at han har overgødsket i en 
plet, da han ikke har holdt stille på 
noget tidspunkt. Dette ville også 


have kunnet ses som en rand af mere 
mørkegrønne planter uden om cirk¬ 
len, dér hvor de ville have overlevet 
gødningen og bare have optaget 
mere. Der var ikke sådan en farve¬ 
forskel. 

Landmanden hævder også, at det 
ikke er nogen af hans venner eller 
kammerater, som har været på spil. 

Som sagen står i øjeblikket, kan 
SUFOI ikke give nogen forklaring 
på pletten. 

Rystelser i vandsenge 


Mandag den 29. april 1996 klokken 
03.55 begyndte et mareridt for to 
kvinder på Sylleskovvej i Nyborg. 
Kvinderne er genboer og sover beg¬ 
ge alene og begge i vandsenge. 

Pludselig vågner de ved, at vand¬ 
sengen begynder at ryste, og hele 
huset dirrer. De fortæller, at rystel¬ 
serne i sengen var akkurat ligesom 
de elektriske vandkar, man bruger til 
at give fodmassage med, og hvor 
vandet ryster. 

Den ene kvinde, stud. soc. Lone 
Vorret, mærkede denne dirren i ca. 
5 minutter, hvorefter den stoppede. 
Hun stod ikke ud af sengen under 
rystelserne, men undrede sig bare og 
lagde sig derefter til at sove. 

Næste dag holdt hun oplevelsen 
for sig selv, da hun troede, at hun 
var blevet lidt småtosset. Først da 
hendes genbo havde spurgt, om hun 
havde oplevet noget mærkeligt, kom 
hun frem med det. 

Den anden kvinde, Jytte Lund 
Andersen, sover på første sal og var 
ligeledes vågnet 03.55 ved den kraf¬ 
tige summen i vandsengen og i hele 
huset. Hun stod op og kiggede ud 
ad et skråt vindue, og kunne på den 
lyse nattehimmel se to store, grå dif¬ 
fuse skyerflyve frem og tilbage over 
horisonten. Mens de fløj, havde de 
den samme indbyrdes afstand hele 
tiden. Det var helt skyfrit og stjerne- 
klart, og ikke en vind rørte sig. Selv 
beskriver hun dem som "tordensky¬ 
er". 

Samtidig havde hun en følelse af, 
at der over hustaget var ligesom en 
"kraft", der var årsagen til denne 
summen. Der var ingen rigtig støj, 
kun en stærk vibration i det hele. 

Efter ca. fire minutter ophørte 
vibrationerne pludselig, og hun tro¬ 
ede, det var forbi, men efter omkring 
to minutter begyndte det igen. 

Hun gik tilbage og gemte sig un¬ 
der dynen i omkring fire minutter, 
indtil det holdt op igen. Samme dag 
talte hun med sin nabo, som bor i 
det samme dobbelthus som hende. 
Naboen havde ingenting mærket og 
var sovet fra det hele. Hun sover dog 

heller ikke i vandseng og havde må¬ 
ske derfor ikke følt vibrationerne 
kraftigt nok til at vågne af dem. 

Sylleskovvej er et traditionelt vil¬ 
lakvarter og efter et besøg på stedet, 
kan vi ikke finde nogen årsag til en 
sådan summen, der vil kunne mær¬ 
kes i to huse, der ligger med 50 me¬ 
ters afstand. 

Cirkel i græskløvermark ved Ribe 


En landmand ved Harreby ved Ribe 
er søndag den 2. juni 1996 ude at 
slå sin kløvergræsmark til ensilage. 
Det er meningen, at græsset skal 
ligge til næste dag, hvorefter det bli¬ 
ver kørt hjem til dannelse af ensi¬ 
lage. 

Græsset bliver skåret og lagt i 
"haler" med en bredde på 2,7 meter. 
Der er 3,8 meter mellem kanterne af 
"halerne", hvor der bare står stubbe 
tilbage. 

Da han næste dag kommer ud i 
marken igen, tror han først, at kar¬ 
len på gården har været ude og lave 
sjov med sideriven, da der tilsyne¬ 
ladende er en stor cirkel i marken, 
hvor græsset er revet væk og lagt i 
en pølse, som udgør cirklen. Helt tæt 
på ser han, at der i midten af cirklen 
er lavet tre huller. 

Da karlen benægter alt, henven¬ 
der landmanden sig samme dag til 
SUFOI, og landmanden lover, at han 
ikke vil fortælle andre om det, før 
SUFOI har været der. Da landman¬ 
den skal have græsset kørt hjem hur¬ 
tigst muligt, skal han besøges med 
det samme, og om tirsdagen får han 
besøg af SUFOI s rapportoptager. 

Gården ligger for enden af en 
blind vej, og marken ligger yderli¬ 
gere 500 meter bag gården. Der er 
meget langt til nærmeste nabo og til 
veje. Der er simpelthen ingen færd¬ 
sel derude undtagen af landmanden 
selv. 

Cirklen er placeret i den ene side 
af den store græsmark. Den er oval 
og måler 17,6 meter gange 15,2 
meter. De tre huller ligger 8,7 meter 
fra en af kanterne af den længste dia¬ 
meter og 6,0 meter fra en af kanterne 
af den korte diameter. De befinder 
sig næsten i midten af cirklen. 

Inde i cirklen er 95% af det skår¬ 
lagte græs fjernet, og kun nogle en¬ 
kelte bundter af strå typisk 50-100 
stk. er tilbage. Bundterne ligger alle 
lidt nede imellem stubbene. 

Uden for cirklens kant og imel¬ 
lem halerne er der absolut ingen strå 
overhovedet, heller ikke umiddel¬ 
bart bag pølsen af græs. 

Det er tydeligt at se, at græsset er 
skubbet eller blæst tilbage inde fra 
centrum. Græsset i den hale, som 


ville være gået igennem midten af 
cirklen, er skubbet lige tilbage samt 
lidt til hver side af halen, mens græs¬ 
set i de haler, som er i siderne af cirk¬ 
len, blot er skubbet længere ud og 
ligger parallelt med halen, hvor det 
kom fra. 

Da SUFOIs rapportoptager an¬ 
kom til stedet, havde kun landman¬ 
den og hans karl gået der en smule. 
Græsstubbene stod fint op overalt i 
cirklen og var ikke knækkede. Da 
SUFOIs udsendte og landmanden 
begyndte at gå rundt i cirklen, knæk¬ 
kede stubbene, og sporene var tyde- 
lige. 

Hullerne i midten var afsat i en 
trekant med indbyrdes afstand på 
hhv. 53 cm, 53 cm og 44 cm. Hul¬ 
lerne var svagt ovale med en diame¬ 
ter på hhv. 11x12 cm, 12x14 cm og 
10x11 cm. Dybden var 5 cm. 

Det var tydeligt, at hullerne var 
lavet for nylig, da siderne endnu 
havde frisk, fugtig jord. Mest af alt 
så de ud til at være lavet med et pæle¬ 
bor i lille størrelse. Der var tydeligt 
to skarpe rundinger modsat hinan¬ 


den, og hvor de mødtes, var jorden i 
hulsiderne ikke skarpt afskåret, li¬ 
gesom bunden af hullerne var keg¬ 
leformet. Altsammen tydelige tegn 
på et pælebor. 

I det ene hul var bunden lidt dy¬ 
bere i den ene side end i den anden. 
Dette mønster finder man, hvis man 
holder pæleboret en smule skråt, 
mens man graver. 

Der var intetsteds mærker efter 
landingsstel eller lignende i cirklen. 

Efter omtale i "Jydske Vestky¬ 
sten" modtog SUFOI flere henven¬ 
delse fra personer, der havde set no¬ 
get uforklarligt, men kun ét af vid¬ 
nerne havde observeret noget om¬ 
kring de pågældende tidspunkter. Et 
vidne havde i Vojens den 2. juni om 
aftenen kl. 22.30 set et stjerne¬ 
lignende objekt, ca. fem gange større 
end Venus, bevæge sig på den klare 
og skyfrie himmel. Hun så det igen¬ 
nem bilruden flyve mod nordvest. 
Hun betragtede det i ca. fem minut¬ 
ter, hvorefter hun kørte ind ad sin 
indkørsel. I det samme sprang hun 
ud af bilen og løb om i haven for at 



En del af cirklen 
ved Harreby. 
(Foto: Erling 
H egelund) 


1 midten af 
cirklen ved 
Harreby var der 
tre huller. Her 
ses det ene. 
(Foto: Erling 
Hegelund) 

følge det videre, men da var fæno¬ 
menet forsvundet på himlen. Denne 
hændelse kan muligvis skyldes land¬ 
ingslys fra et fly. 

Hvis en helikopter var landet på 
marken ved Ribe, ville den have af¬ 
sat tydelige mærker i græsmarken, 
hvor jorden ikke var særlig hård. 
Ydermere ville en rotor fra en heli¬ 
kopter blæse græsset mere uordent¬ 
ligt ud til alle sider, og der ville blæse 
totter længere væk, men der var net¬ 
op ikke et græsstrå uden for cirklen 
imellem halerne. 

Hvis man sætter sig for at rive en 
cirkel, ville man for det første tram¬ 


pe grundigt på stubbene, så sporene 
ses flere dage efter, og man ville 
måske nok rive halerne lige tilbage 
i stedet for at fordele græsset til en 
jævn pølse hele vejen rundt. Men 
selvfølgelig kan alting arrangeres. 

Forsvaret har oplyst, at det ikke 
har haft flyvninger i området på det 
omtalte tidspunkt. 

Gården er økologisk drevet. Det 
betyder, at der kommer kontrollan¬ 
ter fra Foulum Forsøgsstation en 
gang imellem for at tage prøver af 
jorden. De benægter at have været 
på gården på det tidspunkt og siger 
iøvrigt, at den normale procedure for 


Ufo var en and 

Tidligere i år kunne UFO-Nyt berette om et par i Nivå, der så flere 
lydløse "brune cigarer" bevæge sig hen over himlen. Først så de et 
enkelt objekt, som 10-15 minutter efter blev efterfulgt af endnu to, 
der parallelt fløj i samme retning som det første. 

En af UFO-Nyt's læsere har været i stand til at hjælpe os med at 
identificere dette fænomen. Han har nemlig selv oplevet noget helt 
tilsvarende, men var da i stand til at konstatere, at det drejede sig 
om ænder eller lignende fugle, der fløj hen over himlen. 

Bylyset lyser fuglene op netop så meget, at man kan fornemme 
dem samt den brune farve. Men detaljerne er så udviskede, at 
"genstandene" ikke umiddelbart kan ses at være ænder. Ipa 


SUFOI Nyhedsbrev 

Kunne du tænke dig at følge mere med i ufo-debatten, SUFOI, 
pressens behandling af emnet og de nyeste observationer i 
Danmark? Så har vi et helt nyt blad til dig: SUFOI Nyheds¬ 
brev! 

Seks gange om året vil SUFOI udgive nyhedsbladet, der som 
et supplement til UFO-Nyt giver dig: 

• Liste over de nyeste danske observationer 

• Nyt fra lokale SUFOI grupper over hele landet 

• SUFOI's aktiviteter 

• Mediernes behandling af ufoer 

• Afholdte foredrag 

• Debat 

• Citater fra den danske presse om ufoer 

• Og meget, meget mere... 

Bladet fokuserer på medlemsaktiviteterne i SUFOI og retter 
sig specielt til de læsere, der ønsker mere stof om de nævnte 
områder. Det vil have varierende sidetal, men typisk 30-40 
sider pr. nummer. Udgives i alle ulige måneder. 

Special-tilbud: Vi tilbyder dig resten af 1996 og hele 1997 
til prisen for ét år, kr. 120,00. Du får altså 1/2 år gratis. 

Bestilling: Indbetal kr. 120,00 på giro 9 11 77 25, SUFOI, 
Postboks 6, 2820 Gentofte eller pr. check til samme adresse. 
Skriv "Nyhedsbrev” på modtagerdelen. Det er en forudsæt¬ 
ning, at du har abonnement på UFO-Nyt. 


dem er at gå på kryds og tværs af 
marken i et specielt mønster for så 
at tage 40 jordprøver med et jord¬ 
bor, der er en tomme i tykkelsen. De 
kan slet ikke genkende en prøve¬ 
udtagning som den ovenfor be¬ 
skrevne. 

Derudover var hullerne lavet lige 
dér, hvor den midterste hale ville 
have løbet. Hvis man vil tage prø¬ 
ver i sådan en mark, kan man lige så 
godt tage dem imellem halerne i ste¬ 
det for at have besværet med at flytte 
græsset først. 

Sagen er foreløbig uopklaret. 


UFOer - Hvad siger 
videnskaben? 

Pro et contra 
Condon-rapporten 

Den hidtil mest omfattende, 
videnskabelige undersøgelse 
af ufofænomenerne blev ud¬ 
ført på vegne af den ameri¬ 
kanske regering hos Uni- 
versity of Colorado i USA. 
Regeringen ville vide, om 
det var værd, at luftvåbenet 
beskæftigede sig mere med 
ufofænomenet. Efter et par år 
og mange tusinde dollars, af¬ 
leverede lederen af projektet, 
dr. Edward U. Condon, en 
rapport, der ikke helt uven¬ 
tet slog fast, at det var spild 
af tid og penge at undersøge 
ufo-rapporter fremover. 
Siden har både tilhængere og 
modstandere ivrigt diskute¬ 
ret, om rapporten var resul¬ 
tatet af en seriøs undersø¬ 
gelse - eller om den var et 
bestilt arbejde. 

Dette nye hefte fra SUFOI 
fremlægger alle fakta i sa¬ 
gen. 

Heftet er redigeret af Flem¬ 
ming O. Rasmussen og på 39 
sider, illustreret. 

Pris kr. 48,00 

Bestilling: Giro 9 11 77 25, 
SUFOI, Postboks 6, 2820 
Gentofte. Eller check til nævn¬ 
te adresse. 

Skriv venligst "Condon" på 
modtagerdelen. 

Nye danske 
fotosager 

SUFOI får jævnligt tilsendt billedmateriale, der viser "noget", som indsenderne 
har fundet mystisk. Her ser vi nærmere på tre fotosager, der er typiske for 
det materiale, vi modtager til undersøgelse. 


Nykøbing Mors, januar 1996 


I februar modtog vi et farveaftryk og 
originale negativer fra Jørgen W. 
Lehmann, Nykøbing Mors. På farve- 
aftrykket ses en mørk genstand over 
taget på et sommerhus. I sit brev gør 
Lehmann opmærksom på, at han 
ikke så genstanden, da billedet blev 
taget, ligesom genstanden ikke fin¬ 
des på andre billeder fra samme 
område og tidspunkt. Lehmann un¬ 
derstreger iøvrigt i brevet, at gen- 




standen nok er en fejl på filmen, men 
at han alligevel gerne vil have 
SUFOI til at afgøre dette. 

Billedmaterialet blev straks sendt 
til undersøgelse hos SUFOIs foto¬ 
konsulent Hans Bødker. Efter en 
grundig undersøgelse af såvel farve¬ 
aftryk som originalnegativ kan Bød¬ 
ker bekræfte, at et støvkorn på film¬ 
overfladen har skygget for lyset, da 
billedet blev taget. 





Kraftig forstørrelse af "genstanden". 
Gennem en lup kan man på negativet 
se, at "genstanden" er brunlig, hvilket 
er karakteristisk, når snavs eller et 
støvkorn på selve emulsionen har 
skygget for lyset under optagelsen. 
(Foto: SUFOI Picture Library) 


I al sin korthed 


Fra tid til anden modtager vi des¬ 
værre så få oplysninger, at det er 
umuligt at undersøge billedmate¬ 
rialet nøjere. Engang i 1995 modtog 
vi et interessant farveaftryk sammen 
med en lap papir (afsendt fra 8963 
Auning), der i al sin korthed lyder 
sådan: 

"Jeg ved ikke, hvad det er, eller 
hvor og hvornår jeg har taget dette 
billede, så forklar det! Tak! PS. Det 
er nok ikke en ufo." 



Disse to scanninger af "genstanden" viser, at den er asymmetrisk med skarpe 
kanter. En kontrolscanning af en del af sommerhuset har vist, at "genstanden" er 
for skarp og kontrastrig i forhold til den øvrige del af billedet, til at den kan være 
dannet optisk. 

(Foto: SUFOI Picture Library) 



Jørgen W. Lehmanns stemningsfulde vinterbillede med "genstanden" over huset. 
(Fotosag: 1996-01-00-240) 


AF KIM MØLLER 
HANSEN 



Tja, hvad skal 
man stille op 
med sådan et 
foto? 

(Fotosag: 1995- 
00-00-241) 

Fra arkiverne 


AF BRIAN E. 
MØLLER 



Vadehavet, november 1993 


Den 23. november 1993 tog Elin 
Damgård en række billeder ud over 
Vadehavet ved Emmerlev Kiev i 
Sønderjylland. Billederne blev taget 
kort efter solnedgang, og Elin Dam¬ 
gård så intet usædvanligt på himlen. 
Da billederne blev fremkaldt, var der 
på det ene billede en lysende, kas¬ 
seformet genstand i øverste højre 
hjørne. 

Elin Damgård har venligst lånt os 
det originale negativ, og efter nøje 
granskning af dette og farveaftryk- 
ket mener vi, at genstanden er en 
indre refleks i kameraets objektiv. 

Læsere, der ligger inde med bil¬ 
ledmateriale med noget tilsyne¬ 
ladende mystisk på, kan få det un¬ 
dersøgt ved at skrive til: 

SUFOIs Fotoafdeling, Kim Møl¬ 
ler Hansen, Eilekiersvej 14,4100 
Ringsted. Husk, at kvaliteten af 
vore undersøgelser afhænger af, 
om vi får fyldige oplysninger om 
billedmaterialet og omstændighe¬ 
derne omkring optagelsen. 



Den sort! hvide gengivelse her i UFO-Nyt yder ikke Elin Damgårds flotte farvefoto 
fuld retfærdighed. Den lysende genstand i højre hjørne er en lysrefleks forårsaget 
af en lyskilde, der har befundet sig uden for billedfeltet nederst til venstre 
(lyskilden kan ikke ses på billedet). 

(Fotosag: 1993-11-23-221) 


Hvad fik jagerfly til 
at styrte ned? 

2. del 


Den 15. september 1970 styrtede et Hawker Hunter-fly ned på en mark ved 
Frørup nær Christiansfeld. To vidner så få sekunder efter en glødende ildkugle, 
der fjernede sig fra stedet. 


I en avisartikel om flystyrtet fortalte 
to vidner om en glødende ildkugle, 
de havde observeret over nedstyrt¬ 
ningsstedet få sekunder efter fly¬ 
styrtet. Politiet slog det hen med, at 
det nok var udstødningen fra et af 
de andre fly, de havde set. Men SU¬ 
FOIs lokale repræsentant Kai E. 
Møller valgte dengang alligevel at 
interviewe de to vidner. 

Vidnerne, en landmand og en 
smedelærling, havde stået på mar¬ 
ken, hvor flyet styrtede ned, i færd 
med at reparere en grønthøster. I før¬ 
ste omgang kunne Kai Møller kun 


få fat i landmanden, der beskrev, 
hvordan de oplevede hændelsen, og 
hvordan ildkuglen fløj bort og plud¬ 
selig forsvandt sammen med lyden 
af en haglbyge. 

Kai Møller kontaktede Havari¬ 
kommissionen for at få en udtalelse, 
men fik at vide, at han måtte vente 
på den officielle forklaring. Da Kai 
Møller derefter kontaktede de to vid¬ 
ner, fortalte de, at en militærperson 
havde bedt dem om ikke at udtale 
sig til pressen eller ufologer. Det 
valgte vidnerne dog at gøre allige¬ 
vel. Deres beretninger om hændel¬ 


sen stemte overens, bortset fra de¬ 
res vurdering af størrelsen på kug¬ 
len. 

SUFOI forsøgte i 1970 at finde 
flere vidner til flystyrtet og evt. ild¬ 
kuglen via en avisartikel, men uden 
held. Kai Møller kontaktede så atter 
Havarikommissionen efter nogen 
tid, og fik at vide, at alle pilotens in¬ 
strumenter svigtede, og at han, uden 
at vide det, var fløjet på hovedet. Da 
piloterne havde fået besked på at 
trække op over skydækket, fløj den 
intetanende pilot lodret ned i jorden. 

Og således var der ikke meget 

En formation 
Hawker Hunter¬ 
fly fotograferet i 
april 1956. 
(Foto: RDAF 
Historie al 
Collection, 

Tactical Air 
Command, Air 
Station Karup) 


mere at komme efter for SUFOI i 
denne sag! 

Storm i et glas vand? 


Kort efter min første artikel om sa¬ 
gen (i UFO-Nyt 3/95) fik jeg et brev 
fra Clas Svahn, formand for UFO- 
Sverige, der som journalist for 
"Tiding for Skaraborgs Lån I Marie- 
stad" den 13. januar 1979 var ude 
på et ulykkessted ved Ranstad i Sve¬ 
rige, hvor to fly styrtede ned under 
en natøvelse. Af en eller anden grund 
stolede piloten mere på sig selv end 
sine instrumenter og styrtede ned, og 
hans vingekammerat fulgte med. 

Dette passer meget godt med et 
anfald af spatial desorientering, som 
jeg beskrev i min sidste artikel, og 
piloter har fortalt mig, at når man er 
vingekammerat, følger man altid sin 
leder visuelt. 

Men Clas Svahn havde en anden 
teori angående ildkuglen fra fly¬ 
styrtet i 1970. Tre punkter fra min 
artikel kunne understøtte hans hypo¬ 
tese: 

1) Ildkuglen ses efter, at de fire 
fly har fået ordre på at trække op 
gennem skydækket og nogle få se¬ 
kunder efter eksplosionen. 

2) Kuglen afgav en lyd som fra 
en kommende haglbyge. 

3) Tegningen af ildkuglen med et 
skarpt indre og en flosset korona. 

Ovenstående tyder, ifølge Clas 
Svahn, på, at ildkuglen kan være 
udstødningen fra den forulykkedes 


stigende kammerater set gennem dis 
eller et lavt skydække. Lyden som 
en kommende haglbyge er en typisk 
lyd fra jagerfly, når de giverden eks¬ 
tra gas fx ved en stigning. 

Hvis Svahns hypotese holder, 
havde politiet i allerførste omgang 
ret, og hele sagen har været en storm 
i et glas vand. 



Den rette mand forklarer 


Nogen tid efter modtog jeg en kopi 
af et brev sendt til SUFOIs formand, 
Per Andersen. Brevet var fra Mo¬ 
gens E. Hansen, uddannet som pilot 
i flyvevåbnet. Mogens E. Hansen har 
fløjet i 40 år, i Chipmunk, Harvard, 
T-33, F-84G, Meteor7, Hawker 
Hunter i 11 år (dansk rekord ca. 
2.400 timer i Hawker Hunter), siden 
september 1972 i Maersk Air og har 
her fløjet Fokker F-27, Boeing 737 
i 19 år, total flyvetid ca. 19.000 ti¬ 
mer. 

Mogens E. Hansen var komman¬ 


dør for den anden halvdel af flyene 
(A-Flight) i denne øvelse på Flyve¬ 
station Skrydstrup og var med til at 
modtage henvendelser omkring fly¬ 
styrtet (B-Flight, Vandel) udefra, og 
havde ansvaret for henvendelser til 
den afdøde pilots familie. Så vi må 
sige, at vi ikke kunne ønske os en 
mere kompetent person til at kaste 
lys over flystyrtet den 15. septem¬ 
ber 1970. 

Mogens E. Hansen fortæller, at 
en rapport godt kan få den næst- 
laveste klassifikation "Til Tjeneste¬ 
brug" (den laveste er Uklassificeret), 
hvilket betyder, at den er mere eller 
mindre frit tilgængelig for folk in¬ 
den for forsvaret, men ikke for den 
civile offentlighed. 

Derfor styrtede flyet 


Mogens E. Hansen giver her sit bud 
på den mest sandsynlige forklaring 
på styrtet: 

"Piloten her var nyuddannet og 
havde derfor et forholdsvis begræn¬ 
set antal flyvetimer og erfarings¬ 
grundlag med flytypen, men var en 
ganske udmærket 'håndværker' i job¬ 
bet. 

Den sandsynligste årsag her er, at 
piloten, da han mister visuel kontakt 
med formationen, ikke følger pro¬ 
ceduren med at overgå til sine instru¬ 
menter omgående, men stadig kig¬ 
ger ud og 'kæmper' for igen at få vi¬ 
suel kontakt med de andre. Han er i 
skyer, har ingen referencer at flyve 

på, alt er gråt. Under dette har han 
fået bragt flyet i en 'unusual posi¬ 
tion', måske om på ryggen (Hunter¬ 
en var utroligt 'levende' på rorene). 
Hvis man tilføreren tilpas lav kræng¬ 
ningsrate og opretholder denne, samt 
opretholder den normale tyngde- 
accelleration (1 G), vil man efter et 
lille stykke tid ikke kunne registrere 
ændringen (indre øre), man har in¬ 
gen visuelle referencer (horisont/lys/ 
instrumenter) og kan udmærket ende 
op i et næsten lodret dyk med hove¬ 
det nedad, alt imens man tror, at man 
flyver næsten ligeud. 

Da piloten så overgår til instru¬ 
menterne, har disse helt uventede 
stillinger og indikationer. De skal 
aflæses, visningerne fortolkes, kom¬ 
bineres, og så skal der reageres. I 
hvilken retning? Højden er ikke for 
stor, det går hastigt nedad, det er for 
sent at skyde sig ud med den høje 
dykhastighed, og dér var så jorden!" 

Det så øjenvidnerne 


Angående vidnernes beskrivelse af 
flystyrtet og ildkuglen skriver Mo¬ 
gens E. Hansen: 

"Genskin fra eksplosionen eller 
udstødningen fra de øvrige jagere 
er to af de muligheder...” 

Ja, udstødningen fra en Hunter er 
jo ikke synlig, selv om natten! Des¬ 
uden befandt de andre fly sig på 
dette tidspunkt flere kilometer væk 
og i flere kilometers højde, så det...?! 
Genskin fra eksplosionen? Nok ikke, 
men selve eksplosionen: ja! løvrigt 
nogenlunde plausible forklaringer 
fra måske lidet kyndige politifolk! 

Når mere end 2.000 liter høj¬ 


brændbart kerosen bliver 'drønet' 
ned i et hul i jorden med en hastig¬ 
hed nær lydens, bliver forstøvet og 
antændt, så sker der selvsagt noget! 
Pga. udvidelsen ved den voldsomme 
opvarmning, vil den dannede 'ild¬ 
kugle' selvfølgelig skyde opad. Det 
forstøvede brændstof forbrænder 
meget hurtigt, dvs. ildkuglen svin¬ 
der hurtigt ind og er væk. (Spørg 
special effect-folk i actionfilm, hvor¬ 
dan de illuderer en A-bombe eksplo¬ 
sion). Ildkuglens indsvinden kan for 
et øjenvidne meget vel illudere, at 
den fjerner sig med stor hastighed 
(især den dag, mørk og regnfuld). 
Regndisen kan forklare en evt. 'ko¬ 
rona'. 

Jeg husker ikke, om det blæste 
den dag, men ildkuglen vil jo også 
blæse med vinden. Det kan evt. for¬ 
klare retningsændringen, hvis den 
observation da ikke er et synsbedrag. 

løvrigt skal øjenvidneberetninger 
fra den slags hændelser altid betrag¬ 
tes med en rimelig skepsis. Ved fly¬ 
styrt med mange øjenvidner vil der 
altid være nogen, der vil sværge på 
at have set og hørt flyet eksplodere i 
luften, selv om dette overhovedet 
ikke har været tilfældet! 

Såvidt jeg husker, anslog Havari¬ 
kommissionen flyets nedslagsvinkel 
til 75-80 grader. Motoren har kørt 
med høje omdrejninger, sikkert sva¬ 
rende til 'stigeomdrejninger'. (Det 
kan ret så sikkert fastslås ved ana¬ 
lyse af motoren, stillinger på kon¬ 
trolventiler og -arme, samt deforme- 
ringen af kompressor-og turbine¬ 
blade ved nedslaget). 

Jeg vil anslå hastigheden ved 
nedslaget til mindst .90M (90% af 


lydhastighed): over 1.000 km/t 
(mere end 280 m/s). 

Skybasen den dag, mener jeg, har 
ikke været over 300 m, dvs. flyet kan 
højst have været synligt i ca. 1 sek. 
før nedslaget. 

”Der kom en kraftig eksplo¬ 
sion, efterfulgt af et par mindre.”- 

Det stemmer ganske godt med min 
antagelse om, at flyet har været nær 
lydhastigheden, således at de to min¬ 
dre "eksplosioner" har været "lyd¬ 
mursbrag" - trykbølger, som efter 
nedslaget nu "indhenter" flyet på 
jorden (almindeligt med to 'knald', 
som ikke altid er særligt kraftige. 
Det afhænger af flytype og hastig¬ 
hed). 

Lyden: ”en haglbyge eller en 
hvislen.” Også en naturlig ting! 
Godt beskrevet, iøvrigt! Nåren gen¬ 
stand/et fly bevæger sig gennem luf¬ 
ten med stor hastighed, opstår der 
selvsagt en forstyrrelse i den "stille" 
luft i form af hvirvler og evt. tryk¬ 
bølger. Disse breder sig ud fra flyet 
og følger en tid med flyveretningen, 
og de er særdeles hørlige, når flyet 
har været tæt ved jorden og er pas¬ 
seret (lyden virker ret overraskende, 
første gang man hører den)." 

Opklaret 


Ovenstående er den mest sandsyn¬ 
lige forklaring, jeg endnu har hørt, 
og jeg er meget glad for, at Mogens 
E. Hansen skrev til os efter at have 
læst den første artikel om sagen i 
UFO-Nyt 3/95. Dermed må den 26 
år gamle sag betragtes som endeligt 
opklaret. 

□ 


Tabte han noget? 


AF BRIAN E. 
MØLLER 



En morgen i foråret 1958 så to piloter, uafhængigt af hinanden, det samme 
fænomen på Flyvestation Aalborg. En Hawker Hunter, der lagde an til landing, 
så ud, som om den tabte noget. Men det "tabte" delte sig og fløj videre og 
forsvandt! 


I min artikel om flystyrtet i 1970 ved 
Christiansfeld, omtaler jeg Mogens 
E. Hansen, der kunne kaste nyt lys 
overdet, der egentlig skete dengang. 
Under vores lange og hyggelige 
samtale spurgte jeg Mogens E. Han¬ 
sen, om han nogensinde havde set 
eller hørt noget om ufoer i sin tid 
som pilot. Dertil svarede han nej. 


Han havde aldrig oplevet noget, han 
ikke kunne forklare. Og dog! 

Han erindrede pludselig en hæn¬ 
delse fra sidst i marts eller først i 
april, 1958, klokken ca. 09.55, ved 
Flyvestation Aalborg. Det var klart 
solskin, fuldstændig skyfrit, næsten 
vindstille, uendelig sigtbarhed og en 
usædvanlig flot, blå himmel. Mo¬ 


gens E. Hansen skriver i et efterføl¬ 
gende brev til mig: 

"Jeg havde haft 'nattevagten' i 
eskadrillen og havde, efter at 'sven¬ 
dene' var mødt kl. 08.00, været oppe 
i lejren på mit 'hummer' og soignere 
mig, og i messen for at spise mor¬ 
genmad. Derefter skulle jeg så igen 
møde i esk. kl. 10.00 til tjeneste. 

Jeg ankommer til eskadrilleom¬ 
rådet, parkerer min bil, og går hen 
mod esk. bygningen. På min vej ind, 
ser jeg to Huntere, som kommer ind 
østfra for "break" til landing. Det er 
altid et smukt syn at se Huntere i 
luften, så jeg stopper op for at nyde 
dette. 

Anflyvning til landing foregår 
ved, at man anflyver FSN via et IP 
(Initial Point) - et fastlagt punkt ude 
i terrænet ved de forskellige FSN, 
til de respektive landingsbaner. Ha¬ 
stigheden er ca. 600 km/t, højden 
1.000 fod/300 m. Over baneenden 
laver man et "break", dvs. man "ka¬ 
ster" flyet brat til venstre/højre, træk¬ 
ker 'gassen' tilbage, udfælder dyk¬ 
bremsen og lidt flaps, drejer knapt 
180 grader og stiger samtidig til 
1.500 fod/450 m for hurtigt at få 
hastigheden ned på 'understelsfart'. 
Så nedfælder man understellet og 
drejer så finale, sætter fulde flaps og 
lander. 

Dette stammer fra krigene: høj 
fart for vanskeligere at kunne sky¬ 
des ned, og kortest tid med lav ha¬ 
stighed før landing. Desuden kan der 
med denne procedure landes mange 
fly på kortest tid. 

Nå, men de to Huntere kommer 
ind over baneenden, l'eren "bræk¬ 
ker", derefter 2'eren. 

Idet 2'eren 'brækker', tænker jeg: 
"Hovsa, han tabte da noget!" Nu 
fokuserer jeg på det, han 'tabte'. 
Dette falder imidlertid ikke mod jor¬ 
den, men bliver ligesom "hængende" 
i luften. Det er "metallisk" lysende 


hvidt, og lidt eftersynes det at dele 
sig i to. Den ene del skrider lidt 
bagud til siden, og nu ser jeg, at de 
virker trekantede i form. 

Hvis disse tingester er i 300 me¬ 
ters højde, ja, så er de ret små, må¬ 
ske under 1 m i diameter! 

Fra min position er min "kigge¬ 
retning" omkring SSV, dvs. ikke di¬ 
rekte mod solen. 

Disse to genstande bevæger sig 
ganske langsomt mod NNØ, -direkte 
mod hvor jeg står. Jeg undrer mig 
lidt (tænker desværre ikke på ufoer 
eller lign.), men ræsonnerer mig 
frem til, at det nok er et par frem¬ 
mede fly, måske et par F-86 Sabre, 
der i ret stor højde fra syd kommer 
ind og måske skal udføre en "si- 
mulated forced-landing", dvs. de si¬ 
mulerer motorstop og kommer lang¬ 
somt "glidende" ind til en "tom- 
gangs"-landing på Aalborg. 

Jeg slår mig til tåls med det og går 
ind, for det er ved at være "check-in"- 
tid for mig, men jeg spekulerer stadig 
over de lysende, hvide "trekanter". 
Godtnok er en F-86's underside 
blankt metal, men der er jo ikke sne 
på jorden, som evt. kan reflektere det 
skarpe sollys op på deres underside, 
stadigvæk lidt mystisk! Jeg er dog 
nogenlunde tilfreds med den forkla¬ 
ringjeg har fundet frem til, og hol¬ 
der vistnok min oplevelse for mig 
selv indtil videre. 

Men senere, ved frokosten i mes¬ 
sen, hører jeg, at en anden pilot om 
formiddagen også har set noget be¬ 
synderligt. Han har set det samme 


som jeg: 2'eren havde "tabt" noget i 
sit "break"! 

Det interessante er især, at denne 
observatør har stået syd for bane¬ 
enden og kigget mod nord på de to 
Huntere. Hans observationer stemmer 
helt overens med mine, så langt som 
jeg observerede, hvorimod han bli¬ 
ver stående og ser, at "tingesterne" - 
fra ham - fjerner sig langsomt mod 
NNØ - og lige pludselig, mener han, 
farer de opad og bare forsvinder ud 
i det blå. 

Mht. observationerne, hvis det da 
ellers var det samme, vi så, ja, så har 
vi jo en krydspejling (1.000 fod/300 
meters højde). 

Piloterne i de to Huntere har in¬ 
tet usædvanligt bemærket under de¬ 
res anflyvning og landing. 

Men kan observatøren, der står 
syd for baneenden, tilfældigvis i sin 
"sigtelinie" mod Hunterne, have fået 
øje på to andre fly, der, nord for os - 
også i stor højde, langsomt flyver 
mod NNØ? 

I så fald har det været et ret utro¬ 
ligt sammentræf! Men på den anden 
side - det ville da heller ikke have 
været helt umuligt - vel?" 

Dette er efter min mening en me¬ 
get spændende beretning, især da vi 
her taler om observatører med stor er¬ 
faring med himmelfænomener, samt 
at der er to uafhængige observatø¬ 
rer, der ser det samme og opfatter 
det på samme måde ('han tabte no¬ 
get'). Beretningen slutter her, og det 
er næppe muligt at finde flere oplys¬ 
ninger i sagen. □ 



(Tegning: Henrik 
Klinge 
Pedersen) 

Debat 


AF 

CARL SAGAN 


Seks korncirkler 
i C her hi 11 Down, 
Wiltshire, juni 
1989. 

(Foto: SUFOl 
Pie ture Library) 


Hvad har ufoer og 
korncirkler til fælles? 


Da jeg for en del år siden gik i gymnasiet, var "flyvende tallerkener" et 
meget varmt emne. Aviserne var fyldt med historier om rumskibe fra 
fremmede planeter. For mig lød historierne meget troværdige. Mange 
mennesker så flyvende tallerkener: troværdige borgere, politibetjente, 
trafikpiloter og militærpersoner. Bortset fra nogle få fupnumre kunne jeg 
ikke finde noget, der talte imod de flyvende tallerkeners eksistens. Hvordan 
kunne så mange mennesker tage fejl? 


Det skete også, at tallerkenerne blev 
set på radar, og de blev endda foto¬ 
graferet. Man kunne se billeder af 
dem i aviser og kulørte ugeblade. 
Der var også rapporter om nedstyr¬ 
tede tallerkener og små fremmede 
lig, som blev opbevaret i flyve¬ 
våbenets frysere. 

Tidligt i 1950erne, da jeg stude¬ 
rede på universitetet, lærte jeg lidt 
om, hvordan videnskaben arbejder 
og om hemmeligheden bag dens 
store succes: de store krav, der stil¬ 
les til beviserne; hvordan falske og 
løse ender har påvirket menneskets 
tænkning; hvordan den enkeltes 
forestilling kan påvirke forståelsen; 
og hvordan tro ofte får støtte fra det 
politiske, religiøse og akademiske 
system. 

Alt videnskabeligt arbejde kræ¬ 
ver en form for bevis, og når det dre¬ 
jer sig om et så vigtigt spørgsmål 
som ufoer, må beviset være vand¬ 


tæt. Jo mere, vi ønsker, det skal være 
sandt, jo mere omhyggelig skal vi 
være i vores søgen efter bevis. 

Intet vidne er godt nok. Menne¬ 
sker tager alt for ofte fejl. Nogle 
mennesker laver "practical jokes". 
Andre mennesker skifter sandheden 
ud med penge, opmærksomhed el¬ 
ler berømmelse. Alt for mange men¬ 
nesker misfortolker det, de ser. Det 
sker ofte, at mennesker ser ting, der 
slet ikke er der. 

Alle ufo-observationerne er i 
bund og grund anekdoter uden hånd¬ 
gribelige beviser. Mange mennesker 
rapporterer ærligt, hvad de ser, men 
det, de ser, er ofte et naturligt, men 
for dem ukendt fænomen. Nogle 
ufo-observationer viser sig at være 
specielle fly; andre almindelige fly 
med specielle lys; højtflyvende bal¬ 
loner; lysende insekter; planeter set 
under usædvanlige atmosfæriske 
forhold; optiske bedrag; linse¬ 


formede skyer; kuglelyn; bisole; me¬ 
teorer, grønne lyskugler; jordiske 
satellitter, beskyttelsesskjold og 
løfteraketter som brænder op i atmos¬ 
færen. 

Der er faktisk sendt så mange sa¬ 
tellitter op, at der næsten hver dag 
brænder to eller tre op i atmosfæ¬ 
ren. Det er muligt, at få af dem lig¬ 
ner små kometer, når de brænder op 
i de højere luftlag. Nogle af radar¬ 
rapporterne drejer sig om unormale 
udstrålingsforhold: radiobølger kan 
følge en krum bane under atmosfæ¬ 
riske temperatur-inversioner. Man 
kan opleve en visuel- og en radar¬ 
observation på samme tid, uden at 
der i virkeligheden er et fysisk ob¬ 
jekt til stede. 

Da mange ufofotos viser sig at 
være falske - små modeller ophængt 
i tynde snore og ofte fotograferet ved 
hjælp af dobbelteksponeringer - kan 
man let få den opfattelse, at hele 
området er gennemsyret af fupma¬ 
gere og charlataner. Et ufo, som tu¬ 
sindvis af mennesker så under en 
fodboldkamp, viste sig at være en 
studenterspøg. Et stykke pap, nogle 
lys og en tynd plastikpose af den 
slags, som renserier bruger, var sat 
sammen til en slags varmluftsballon. 

Hvilke forventninger, vi stiller til 
de fremmede væsener, og hvor store 
krav, vi stiller til et bevis, fremgår 
meget tydeligt af sagaen om "cirk¬ 
lerne i kornmarkerne". 

Landmænd og forbipasserende 
har set piktogrammer i marker med 
hvede, havre, byg og raps. Det be¬ 
gyndte med simple cirkler i det syd¬ 
lige England midt i 1970erne. Fæ¬ 
nomenet udviklede sig fra år til år, 
og sidst i 1980erne og i begyndel¬ 
sen af 1990erne blev cirklerne for¬ 
synet med geometriske figurer, nog¬ 
le af dem på størrelse med fodbold¬ 
baner, afsat i stråene før høsten. 













Cirkler tangerede cirkler eller var 
forbundet med aksler og parallelle 
linjer, så de lignede insekter. Nogle 
af mønstrene viste en central cirkel 
omgivet af mindre anbragt symme¬ 
trisk. Konklusionen var, at de var 
lavet af en flyvende tallerken, som 
stod på fire ben. 

Svindel? Umuligt, vil de fleste 
nok sige. Der var i hundredvis af 
dem, og de opstod ikke i løbet af et 
par timer i nattens mulm og mørke, 
i hvert ikke i et så stort antal. Der 
var ingen spor efter gerningsmæn- 
dene, hverken til eller fra pikto¬ 
grammerne. Og hvilket motiv kunne 
eventuelle gerningsmænd have? 

Folk med videnskabelig erfaring 
undersøgte stederne, og skrev lange 
udredninger om fænomenet. Var fi¬ 
gurerne opstået som følge af mær¬ 
kelige hvirvelvinde kaldet "spaltede 
hvirvler", eller nogle endnu mærk¬ 
eligere med navnet "ring-hvirvler"? 
Hvad med kuglelyn? 

De meteorologiske og elektriske 
forklaringer blev mere og mere ud¬ 
søgte, eftersom figurerne blev mere 
og mere komplekse. Ergo måtte det 
være ufoers værk, og de fremmede 
forsøgte at kommunikere med os ved 
hjælp af et geometrisk sprog. Eller 
måske var det djævelens værk. 

New Age-turisterne kom i store 
bundter. Entusiaster udstyret med 
båndoptagere og infrarød-kameraer 
tog de lange nattevagter. Både trykte 
og elektroniske medier fra hele ver¬ 
den dækkede i stor stil fænomenet 
og offentliggjorde alt, hvad cirkel¬ 
forskerne fortalte. Bøger om emnet 
blev solgt i et stort antal. Der blev 
dog ikke filmet så meget som én 
eneste tallerken, eller filmet hvordan 
de geometriske figurer opstod. 

Ønskekviste beviste cirklernes 
ikke-jordiske oprindelse, og kon¬ 
taktpersoner fik kontakt med de 
ikke-jordiske gerningsmænd. Der 
blev også registreret "orgon-energi" 
i cirklerne. 

Der blev stillet spørgsmål i det 
britiske parlament. Den kongelige 
familie kontaktede Lord Solly 
Zuckerman, tidligere ledende for¬ 
sker i Forsvarsministeriet. Der gik 
rygter om, at der var indblandet spø¬ 
gelser, maltesiske tempelriddere el¬ 
ler andre hemmelige grupper, og at 
Forsvarsministeriet udlagde et slør 
over fænomenet. Nogle af cirklerne 
fik ry for at være skabt af militæret i 
et forsøg på at føre offentligheden 
bag lyset. 

Sensationspressen oplevede gyld¬ 
ne tider. Daily Mirror hyrede en land¬ 
mand og hans søn og fik dem til at 
lave fem cirkler i et forsøg på at få 
konkurrenten på markedet, Daily 

Express, til at hoppe på limpinden. 
Det gik dog ikke. 

Antallet af cirkelforeninger vok¬ 
sede. Konkurrerende grupper sendte 
hinanden dynger af falske oplysnin¬ 
ger. Beskyldninger af værste slags 
føg mellem grupperne. Antallet af 
"cirkler" i kornmarker steg til over 
tusinde. Fænomenet spredte sig ud 
over kloden og dukkede op i USA, 
Canada, Bulgarien, Ungarn, Japan 
og Holland. Piktogrammerne, især 
de mere specielle, blev nu brugt som 
et bevis på besøg fra andre planeter. 
Der blev trukket paralleller til ansig¬ 
tet på Mars. 

En videnskabsmand i min om¬ 
gangskreds skrev til mig, at der lå 
en raffineret matematik skjult i fi¬ 
gurerne; de kunne kun være skabt 
af en overlegen intelligens. Det ene¬ 
ste, de fleste cirkelforskere var enige 
om, var, at de nyeste figurer var for 
komplekse og for godt udført til at 
være menneskeskabte, og svindlere 
kunne slet ikke lave dem. Det var 
åbenbart kun ikke-jordisk intelli¬ 
gens, der kunne lave dem. 

I 1991 erklærede Doug Bowerog 
Dave Chorley fra Southampton, at 
de havde lavet de omtalte figurer i 
15 år. De fik ideen over et glas øl i 
den lokale pub, The Percy Hobbs. 
Bower og Chorley havde længe 
moret sig over uforapporter og men¬ 
te, at det kunne være sjovt at snyde 
de naive ufologer. Først pressede de 
hveden ned med en metalstang, som 
Bower normalt brugte til at sikre 
bagdøren i sin forretning. Senere 
brugte de planker og tov. Deres før¬ 
ste forsøg på at lave en cirkel i en 
kornmark tog kun nogle få minut¬ 
ter. Som tiden gik, udviklede Bower 
og Chorley sig både som forhærdede 
svindlere og som seriøse kunstnere. 
De udviklede og lavede gradvist 
mere og mere krævende figurer. 

I begyndelsen lagde ingen mærke 


til deres værk. Cirklerne fik i hvert fald 
ingen omtale i medierne. Deres form 
for kunst blev fuldstændig overset af 
ufologeme. Bower og Chorley var lige 
ved at opgive cirklerne og forsøge sig 
med noget andet og mere krævende, 
da cirklerne pludselig slog an. 

Bower og Chorley glædede sig, 
især da videnskabsmænd og andre 
erklærede, at deres værk måtte være 
skabt af en overlegen intelligens. 

De planlagde flere natlige udflug¬ 
ter. Nogle gange fulgte de slavisk de 
tegninger, som de havde lavet hjem¬ 
me. Da en lokal meteorolog sagde, 
at det var en slags hvirvelvind, der 
havde forårsaget alle de cirkler, hvor 
kornet var trykket ned i retning med 
uret, forvirrede de ham ved at lave 
en ny figur, hvor kornet var presset 
ned i retning mod uret. 

Snart efter dukkede andre cirkler 
op i det sydlige England og andre 
steder. Bower og Chorley lavede nu 
et letforståeligt budskab i hveden: 
"Vi er ikke alene". Mange tolkede 
budskabet og mente, at det stam¬ 
mede fra ikke-jordiske, selv om der 
så skulle have stået "I er ikke alene". 
Doug og Dave signerede deres vær¬ 
ker med to D'er, hvilket blot blev 
taget for et mystisk budskab fra de 
fremmede. 

Bowers natlige udflugter gjorde 
hans kone, Ilene, mistænksom og 
måske lettere jaloux. Hun vidste jo 
ikke, hvad han lavede. Ilene fik dog 
allernådigst lov til at ledsage Dave 
og Doug en nat, mens de udførte 
deres enestående håndværk. Hun 
blev nu overbevist om, at han ikke 
besøgte en anden kvinde på sine nat¬ 
lige udflugter. 

Til sidst blev Bower og Chorley 
trætte af spøgen. De er begge i 60- 
erne, og selv om de er i god fysisk 
form, er de lidt for gamle til disse 
natlige kommandoaktioner. De må 
vel også være blevet noget irriterede 



Doug Bower og 
Dave Chorley 
viser her nogle 
af de redskaber , 
hvormed de har 
skabt røre i 
engelske 
kornmarker og 
drevet gæk med 
tusindvis af 
troende , der 
kunne se 
himmelske 
budskaber i 
deres ikke- 
jordiske mønstre. 
(Foto: Fortean 
TimesISUFOl 
Picture Library) 

Debat 


(Tegning: Hunt 
Emerson / 
Fortean Times) 



over den berømmelse og opmærk¬ 
somhed, deres kunstværker fik fra 
de mennesker, som fotograferede 
dem og erklærede, at de var frem¬ 
medes værk. De blev bange for, at 
hvis de holdt mund for længe, ville 
ingen tro på dem, når de tilstod. 

Så de blev enige om at tilstå. 
Bowerog Chorley viste journalister 
fra aviser og tv, hvordan de lavede 
de forskellige mønstre. Efter en så¬ 
dan tilståelse, vil man nok mene, at 
det i lang tid fremover vil være umu¬ 
ligt at lave et lignende svindelnum¬ 
mer. Men medierne kan aldrig få nok 
og har derfor opmærksomheden 
henledt på overraskende hændelser. 

Cirkelforskere fik dem dog til at 
gå forsigtigt til værks, for når alt 
kommer til alt, havde de fleste vel 
stor glæde ved at se de forunderlige 
billeder. 

Siden har andre cirkelmagere 
holdt fænomenet i live. Som det al¬ 
tid går, har tilståelsen af et fupnum¬ 
mer overskygget grunden til, at det 
oprindeligt dukkede op. Mange har 
hørt om piktogrammerne i kornmar¬ 
kerne og deres formodede forbin¬ 
delse til ufoer, men de kender intet 
til Bower og Chorley, og hvorfor de 
egentlig startede det hele. 

Journalisten Jim Schnable har i 
bogen "Round in Circles", Pro- 
metheus Books 1994, skrevet om 
fænomenet (bogen er anmeldt i 
UFO-Nyt 2/94). Schnable giver en 
førstehåndsberetning om hele sagen. 
Han slog sig ret tidligt sammen med 
cirkelforskerne og lavede senere 
selv nogle få, gode piktogrammer. 
Han foretrak en havetromle frem for 
en planke. Han fandt også ud af, at 
det ikke gik at trampe kornet ned 
med fødderne. Schnables bog fik 
dog kun ringe opmærksomhed, selv 
om en anmelder kaldte den for "den 
sjoveste bog jeg har læst i årevis". 
Fremmede væsener sælger - fupma¬ 
gere er kedelige og tegn på dårlig 
smag. 

Der er ingen regler for skepsis, 
alligevel gør de fleste, der køber en 
brugt bil, brug af visse teknikker. 
Baggrunden for en sund skepsis er, 
at alle kender de grundlæggende tek¬ 
nikker, der gør det muligt at sortere 
fup fra fakta. Inden for videnskaben 
bruger vi den samme form for skep¬ 
sis, som vi bruger, når vi køber en 
brugt bil eller bedømmer kvaliteten 
på hovedpinepiller og øl ud fra de 
reklamer, vi ser i tv og biografen. 

Det er dog de færreste alminde¬ 
lige mennesker, der besidderen sund 
og veludviklet form for skepsis. Den 
slags lærer man ikke i folkeskolen 
og dårligt på de videregående uddan¬ 
nelser. Det lærer man kun af egen 


og ofte bitter erfaring, da man tit er 
nødt til at foretage nogle nødvendige 
valg i hverdagen. Politiske, økono¬ 
miske og religiøse reklamer, både 
New Age og de gamle, appellerer til 
os hver dag. De, som har noget at 
sælge, de, som gerne vil påvirke 
vores mening, og de, som sidder på 
magten, har et formål med at under¬ 
trykke vores sunde skepsis. □ 


Kilde: 

Parade Magazine (The Baltimore 
Sun), søndag den 3. december 1995. 
Artiklen er baseret på Carl Sagans 
bog "The Demon-Haunted World: 
Science as a Candle in the Dark", 
Random House. 

Oversættelse: 

Flemming O. Rasmussen 


UFO-PLAKAT 

SUFOI har allerede fundet to sponsorer til et projekt, 
hvor vi udgiver en spændende ufo-plakat i et stort 
oplag. Men vi søger stadig både firmaer og privatper¬ 
soner, som vil hjælpe os med dette projekt gennem 
sponsorering: 

• Hovedsponsor: Max. 2 firmaer /personer å kr. 1.500. 
Logo/navn på plakat, 1/1 sides fri annonce i UFO-Nyt, 
10 stk. gratis plakater mv. 

• Støttesponsor: Max. 3 firmaer/personer å kr. 400. 
Enten 1/4 sides fri annonce i UFO-Nyt eller frit abon¬ 
nement på SUFOI Nyhedsbrev i 1 1/2 år samt 5 stk. 
gratis plakater. 


Nærmere oplysninger ved henvendelse til: Per Ander- 
se n, Klingseyvej 28, 2720 Vanløse. Tlf. 38 7 1 96 64 . JJ 

Læserbreve til SUFOI 


Vi modtager meget gerne læserbreve med spørgsmål, synspunkter og kommentarer til VFO-Nyfs artikler. 
Læserbreve bedes sendt til: SUFOI, Postboks 6, 2820 Gentofte. Vi forbeholder os ret til at forkorte indlæg 
og kun offentliggøre breve, som vi skønner har almen interesse for bladets læsere. Ired. 


Lys over Bermuda-trekanten 


En af UFO-Nyt's læsere har sendt 
os følgende beretning om en hæn¬ 
delse i Bermuda-trekanten: 

"Jeg har sejlet i en del år, og jeg 
var i sommeren 1985 mønstret som 
maskinchef på M.S. "Otto Daniel- 
sen". Vi var sejlet fra Houston sidst 
i juni 1985 på vej til Gibraltar og 
Ras Shukheir i Ægypten med bore¬ 
materiel mm. Vi befandt os den 5. 
juli i den såkaldte "Bermuda-tre- 
kant". 

Om aftenen ved 21 -tiden gik jeg 
en tur ud på agterdækket for at få 
noget frisk luft. Vejret var fint, let¬ 
skyet og en 26-27 graders C og selv¬ 
følgelig mørkt, men månen skulle 
være på vej op. 

Pludselig sås et lysskær i vestlig 
retning, og dette steg først langsomt 
og så hurtigere og hurtigere på him¬ 
len i retning mod øst. Forbavset og 
nok lidt mærkelig til mode styrtede 
jeg op på broen for at fortælle om, 
hvad der skete; det var nu ikke nød¬ 
vendigt, for der var allerede stor ak¬ 
tivitet med at finde kikkerter osv. 
frem for at betragte lysskæret. 

I mellemtiden fortsatte lysskæret 
med at stige. Et svagt lyshav bredte 
sig over himlen, hvor det havde pas¬ 
seret, og holdt sig en rum tid, efter 
at lysskæret havde passeret. Af og 
til kom der en slags udladninger fra 


lysskæret (jeg mener at have iagtta¬ 
get 4-5 stykker, mens andre mente 
2-3 udladninger). Lysskæret for¬ 
svandt efter 2-3 (?) minutter lodret 
over vore hoveder. 

Og så begyndte diskussionen. 
Hvad var dog dette? Vi fandt ikke 
og fik aldrig nogen entydig forkla¬ 
ring på observationen, men blev 
mere eller mindre enige om, at det 
nok drejede sig om en opsendelse af 
en satellit fra Cape Canaveral, da 
afstanden dertil var ca. 750 mil (in¬ 
gen pejling). Vores gissede position 
var kl. 21.00 LT (0100 GMT), 30 
grader 13 minutter nord og 66 gra¬ 
der 55 minutter vest. 

Med venlig hilsen 
TJ" 

Var det en raket? 


Hele observationen leder først og 
fremmest tanken hen på opsendel¬ 
sen af en raket. Denne mulighed har 
SUFOI derfor undersøgt. Det viser 
sig, at der faktisk var en raketop¬ 
sendelse omkring det pågældende 
tidspunkt. Den 2. juli opsendte den 
europæiske rumfartsorganisation 
satellitten Giotto til udforskning af 
kometen Halley. Den blev opsendt 
fra Fransk Guyana, men da datoen 
ikke passer, kan den umuligt være 
årsagen til observationen. 

Et tjek med opsendelserne fra 


Cape Canaveral i Florida, USA, vi¬ 
ser, at der ingen opsendelser var fra 
denne base den 5. juli, så også denne 
mulighed må udelukkes. Obser¬ 
vatørens gæt på en opsendelse her¬ 
fra holder med andre ord ikke stik. 

Observationen minder meget om 
en hændelse, der den 5. marts 1979 
fandt sted ved Tenerife. Også her så 
mange vidner et lys stige op af ha¬ 
vet og brede sig i et stort lysskær på 
himlen (se billede). At dømme efter 
de mange beretninger, der fremkom 
på den tid, var der tale om et fanta¬ 
stisk og helt usædvanligt syn. 

Hændelsen ved Tenerife blev al¬ 
drig opklaret fuldstændigt, men an¬ 
tagelsen er, at der var tale om op¬ 
sendelse af en raket eller missil fra 
en ubåd. Denne type opsendelser 
kendes fra andre tilfælde og kan ses 
på lang afstand. Der er eksempler fra 
USA, hvor en opsendelse i Califor¬ 
nien på vestkysten er blevet iagtta¬ 
get i Kansas City - midt i USA! 

De situationer, hvor lyset blusser 
op, kan forklares som antændelsen 
af et nyt trin i raketten/missilet. Også 
dette kendes fra andre observationer. 

Indtil videre må vi derfor antage, 
at ovennævnte observation fra Ber¬ 
muda-trekanten gælder opsendelse 
af en raket eller et missil fra en ubåd, 
men noget bevis herfor har vi endnu 
ikke. 

Per Andersen 



Lysfænomenet 
på Tenerife den 
5. marts 1979 
var et helt 
usædvanligt syn, 
som de mange 
turister på 
ferieøen sent vil 
glemme. Der 
blev taget mange 
billeder af 
fænomenet. På 
dette billede ses, 
at det kraftige 
lys reflekteres i 
havet. 

(Foto: Antonio 
Gonzdlez Llopis/ 
SUFOI Picture 
Library) 

Nærkontakt 


AF PER 
ANDERSEN 




Det er i Brasilien, 
det sker 


I sidste nummer af UFO-Nyt kunne vi kort berette om en påstået ufo-landing 
i Brasilien. Rygterne fortsætter med at svirre. Denne gang siges det, at det 
brasilianske militær har fanget to rummænd. 


Angiveligt skulle ufonauterne have 
befundet sig lidt uden for byen 
Varginha i staten Minas Gerais i det 
centrale Brasilien, da militæret den 
20. januar i år blev tilkaldt til den 
noget usædvanlige sag. 

Om eftermiddagen var tre piger, 
Liliane, Valquiria og Katia, på vej 
hjem fra deres arbejde, da de kryd¬ 
sede et tomt område. Deres opmærk¬ 
somhed blev rettet mod et lille væ¬ 
sen, der kun var få meter væk. Væ¬ 
senet knælede, og det så ud til at 
være såret. Der blev ikke observe¬ 
ret noget ufo i nærheden. Pigerne så 
kun på væsenet i få minutter og løb 
så skrækslagne væk. 

Pigerne beskrev væsenet som 
mørkebrunt og omkring en meter 
højt. Det havde intet hår, men et stort 
hoved med to store røde øjne, en lille 
mund og en lille nakke. De forkla¬ 
rede også, at det havde tre udvæk¬ 
ster som horn på hovedet. Pigernes 
mor tog selv ud til stedet og opda¬ 
gede en mærkelig lugt. 

Militæret bekræfter 


Da brasilianske ufo-forskere tog fat 
på sagen, viste det sig, at flere vid¬ 
ner havde set det mærkelige væsen 
det samme sted. Noget tydede også 
på, at der havde været observatio¬ 
ner af andre væsener andre steder på 
det samme tidspunkt. 

Forskerne forsøgte at få oplysnin¬ 


ger ud af militæret, og til sidst fandt 
man en sergent, der anonymt ville 
tale om sagen. Han forklarede, at 
brandvæsenet den 20. januar 1996 
kl. 9 var blevet alarmeret og bedt om 
at fange et underligt dyr i området. 
Da fire brandmænd ankom, måtte de 
konstatere, at der ikke var tale om 
noget dyr. De alarmerede derefter 
militæret. 

En militær lastbil blev sendt til 
stedet fra en nærliggende base, og 
væsenet blev fanget med et net som 
et vildt dyr. Derefter blev det anbragt 
i en kasse på ladet aflastbilen og kørt 
til basen. De involverede personer 
blev bedt om ikke at snakke om sa¬ 
gen. Det varen "hemmelig mission", 
fik de forklaret. 

Flere militærpersoner ville for¬ 
tælle om sagen, når blot de alle måtte 
forblive anonyme. De kunne berette, 
at der også havde været et andet 
væsen, der ligeledes var blevet ind¬ 
fanget af militæret og brandvæsenet. 
Dette væsen nummer to var imidler¬ 
tid først blevet bragt til et hospital 
og undersøgt i et par timer. Perso¬ 
nalet her var også blevet pålagt tavs¬ 
hedspligt, men de ville alligevel be¬ 
kræfte nogle få af detaljerne. 

Obduktion 


Nu blev væsen nummer to ført fra 
hospitalet til et andet, specielt ho¬ 
spital, hvor det var anbragt i to dage. 


Her døde det, og militæret transpor¬ 
terede liget til en militærbase. Det 
skete med tre lastbiler, hvor væse¬ 
net naturligvis kun var på den ene, 
men ingen vidste på hvilken - åben¬ 
bart en sikkerhedsforanstaltning. 

De fremmede væsener skulle an¬ 
giveligt være blevet obduceret af dr. 
Badan Palhares, der har skrevet sig 
ind i historien som den læge, der 
obducerede nazisten Mengele for ti 
år siden. Han benægter imidlertid 
selv at være involveret i sagen. 

Der har allerede været stor me¬ 
die-bevågenhed om sagen, ikke a- 
lene i Brasilien. De brasilianske ufo¬ 
forskere hævder, at de er i besiddelse 
af alle detaljer, og at disse snart vil 
blive offentliggjort i tidsskriftet 
"UFO Magazine". Indtil da må 
SUFOI og andre ufo-interesserede 
holde vejret og håbe, at de brasili¬ 
anske ufo-forskere ved, hvad de gør 
- selv om det ikke altid har været til¬ 
fældet ved tidligere tilfælde. 

Når SUFOI hører nærmere om 
denne sag, vil vi straks bringe nyhe¬ 
derne her i UFO-Nyt. □ 

Kilde: 

Pressemeddelelse fra Brazilian Cen¬ 
ter for Flying Saucer Research, 28. 
maj 1996 


UFO-materialer til salg 

En del ældre ufo-materia¬ 
ler sælges privat. Det er 
blandt andet gamle hefter 
fra danske ufo-grupper, 
gamle UFO-Nyt og ældre 
bøger på dansk, engelsk, 
tysk og andre sprog. Kon¬ 
takt Carsten Jessen, Box 
106,6600 Vejen, tlf. 75 36 
26 44 for nærmere oplys¬ 
ninger. 


Gratis hefte! 




SUFOI har netop udgivet heftet "Velkommen til Skandinavisk UFO 
Information". Det giver på 40 sider alle de praktiske oplysninger, som 
vore læsere har brug for: Hvem man kan henvende sig til i SUFOI, 
mini-guide til identificering af fænomener, svar på typiske spørgs¬ 
mål, SUFOI's mange tilbud til medlemmerne, omfattende litteratur¬ 
liste og meget mere. 

Heftet bliver sendt til nye læsere af UFO-Nyt, men vi vil også gerne 
tilbyde vores eksisterende læserskare samme mulighed. Du kan der¬ 
for rekvirere heftet "Velkommen" ved at sende kr. 20 i frimærker til: 

V^SUFOI's Ekspedition, Jan Hansen, Posekærvej 42, 6200 Åbenrå 

Flyv med til Saturn 


Det er de færreste af os beskåret at komme en tur ud at flyve i verdensrummet. 
Der er stadig kun et beskedent antal af planetens beboere, der har været en 
tur i rummet, siden russeren Yuri Gagarin som den første var i kredsløb om 
Jorden i april 1961. Vi kan desværre ikke love dig en rumtur - men næsten. 


Skriv dit navn eller autograf på et 
postkort og send det til Jet Propuls- 
ion Laboratory (JPL) i USA. Så vil 
en kopi af din hilsen blive sendt med 
Cassini-rumsonden til Saturn i 1997. 
Cassini-rumsonden er planlagt op- 
sendt på et tidspunkt mellem 6. ok¬ 
tober og 4. november 1997. Det er 
en af de største rumsonder, der no¬ 
gen sinde er sendt af sted. Den skal 
derfor passere både Venus (to gange), 
Jorden og Jupiter for med "slyng¬ 
effekten" at få ekstra fart på, så den 
forhåbentlig kan nå til planeten Sa¬ 
turn omkring den 1. juli 2004. 

I omløb om Saturn vil rumsonden 
frigøre ES A's (Den europæiske Rum¬ 
organisation) rumkapsel Huygens i 
Satum-månenTitans atmosfære. For¬ 
håbentlig formår denne rumkapsel at 
sende os svar på en mængde spørgs¬ 
mål om Titans spændende atmo¬ 
sfære, der er rig på samme type or¬ 
ganiske molekyler, som på Jorden 
har været med til at forme livets byg¬ 
gesten. 

Titan er for kold til den form for 
liv, hvis udvikling vi kender til, men 
vi mangler stadig mange oplysnin¬ 
ger om temperaturer, trykforhold og 
sammensætningen af Titans atmos¬ 
fære. 


Også undersøgelser af Saturns 
andre måner som fx Phoebe, Japetus, 
Rhea, Dione, Tethys, Enceladus og 
Mimas vil være blandt rumsonden 
Huygens primære opgaver, ligesom 
den også vil passere flere af de min¬ 
dre måner. 

Huygens-rumkapslen er opkaldt 
efter den hollandske astronom 
Christiaan Huygens (1629-1695), 
der opdagede, at Saturns noget ejen¬ 
dommelige udseende i virkeligheden 
skyldes en ring om planeten. Han 
opdagede også Titan, der er Saturns 
største måne. 

Cassini-rumsonden har navn ef¬ 
ter den franske astronom Giovanni 
Domenico Cassini (1625-1712), der 
dels opdagede månen Japetus, og at 
Saturns ring var et system af ringe. 

Forskerne regner med, at Cassini- 
rumsonden vil være i kredsløb om 
planeten Saturn med dens fantasti¬ 
ske ringsystem og måner i omkring 
fire år. Her fra Jorden kan man så gå 
og "kigge efter sin hilsen i rummet", 
indtil den ad åre vil gå til grunde 
sammen med resten af rumsonden. 

Rent praktisk sker der det, at med¬ 
lemmer af den amerikanske organi¬ 
sation The Planetary Society, sorte¬ 
rer og elektronisk indscanner de 


modtagne postkorthilsner. Alle 
navne overføres til en CD-ROM, der 
placeres om bord i Cassini-rum¬ 
sonden inden opsendelsen i efteråret 
1997. 

Din hilsen vil komme med, hvis 
den er modtaget inden 1. januar 
1997,ellerindtil den planlagte CD- 
ROM er fyldt op. Men der er plads 
til flere hundrede tusinde navne. 

Sådan gør du 


Skriv dit navn eller underskrift med 
sort - eller mørk - skrift på et almin¬ 
deligt postkort (på den blanke del af 
kortet, hvor du plejer at skrive din 
sommerferie-hilsen!) 

Kortet skal frankeres med 5,25 kr. 
og mærkes Prioritaire. Du kan jo 
også lade hele familien - eller ven¬ 
ner og bekendte - skrive på samme 
postkort. 


Postkortet sendes til: 

Cassini Program 
Jet Propulsion Laboratory (JPL) 
4800 Oak Grove Drive 
Pasadena, CA 91109-8099 
USA 



AF OLE 

HENNINGSEN 



Saturn set fra 
månen Japetus. 

(Tegning: fra 
Helle og Henrik 
Stub: På 
opdagelse i 
solsystemet, 
Gyldendal 1988) 

Skudt forbi - igen! 


AF OLE 

HENNINGSEN 



1 


Jupiter 

bombarderes af 
kometrester fra 
Shoemaker-Levy 
9. 

(Tegning: Aktuel 
Astronomi) 


Den 14. maj i år slog astronomer igen alarm. Atter havde man fundet en 
hidtil ukendt asteroide med kurs mod Jorden. Opdagelsen blev gjort af 
astronomen T. Spahr ved Arizona Universitetet og blev omtalt i de danske 
medier. 


Som de fleste gange før i nyere tid 
passerede asteroiden heldigvis forbi 
Jorden. Denne gang i en afstand af 
ca. 450.000 km dvs. lidt længere 
borte end Månen. 

Der var ifølge den danske astro¬ 
nom Richard M. West (informati¬ 
onschef for Det europæiske Syd¬ 
observatorium, ESO) tale om en 100 
meter lang uregelmæssig 
klippeblok med en vægt 
på måske en mio. ton. 

Hvis den var kommet 
fire timer tidligere i sin 
bane mod Jorden, ville 
den sandsynligvis være 
slået ned i Stillehavet. 

Eksplosionen ved 
nedslaget ville ikke have 
udslettet livet på Jorden, 
men dog have forårsaget 
svære lokale ødelæggel¬ 
ser. Et sådan nedslag 
kunne også forårsage vejr¬ 
forandringer på grund af 
den enorme mængde af 
støv- og sodpartikler samt 
vanddamp, der ville blive 
kastet op i Jordens atmos¬ 
fære. 

Ifølge oplysningerne i 
dagspressen vil asteroi¬ 
den, der fik navnet 
1996JA1, efter astrono¬ 
mernes første beregninger 
passere J ordens bane om 
Solen igen om fire år. 

Med fremkomsten af 
nye tekniske muligheder 
og igangsatte undersøg¬ 
elsesprojekter er der gen¬ 
nem de seneste år opdaget mange 
småplaneter med baner, der kommer 
betænkelig tæt på Jordens. Dette har 
også ved flere lejligheder skabt røre 
i visse medier, som naturligvis øjner 
en god historie. 

Men med til fakta hører også, at 
der ikke er flere forskere ansat ved 
sådanne overvågningsprojekter, end 
der er ansatte i en gennemsnitlig 
Burger King eller McDonalds. Så før 


Hvis Jorden rammes af en asteroide 
af passende størrelse, kan det have 
katastrofale konsekvenser. I værste 
fald betyder det civilisationens ud¬ 
slettelse. 

I historisk tid kan man henvise til 
den kæmpe eksplosion, der fandt 
sted tidligt om morgenen den 30. 
juni 1908 i Sibirien. Eksplosionen 
var ifølge nogle for¬ 
skere muligvis forår¬ 
saget af et mindre 
kometnedslag, og rase¬ 
rede et skov- og sump¬ 
område på størrelse 
med Fyn. Heldigvis 
var der tale om et ret 
øde område, så det fik 
ikke så katastrofale 
konsekvenser i form 
af tab af menneskeliv. 

Diskussionen om 
mulige fuldtræffere i 
et større antal end hid¬ 
til antaget blussede 
naturligvis op i køl¬ 
vandet på det meget 
omtalte nedslag af 
Shoemaker-Levy ko¬ 
meten på Jupiter i 
1994. Kan det ske på 
Jupiter for øjnene af 
os alle, er det måske 
alligevel ikke så sjæl¬ 
den en begivenhed, 
og så kan det også ske 
her, lyder det fra visse 
forskere. 

Dinosaurerne ud¬ 
døde for 65 mio. år si¬ 
den - formentlig i for¬ 
bindelse med nedslag 
af en stor asteroide. De havde ikke 
mulighed for at gøre noget, men det 
har vi måske. Så af hensyn til men¬ 
neskehedens overlevelse var over¬ 
vågningsprojekterne for "vildfarne 
asteroider" måske et fornuftigt sted 
at afsætte lidt flere ressourcer end 
til produktionen af din næste burger. 

□ 


du næste gang beder om en burger, 
så prøv at tælle de ansatte. Som 
planetforskeren David Morrison ud¬ 
trykker det, så er der sikkert flere 
ansatte bag skranken, end der er ob¬ 
servatører, der kigger efter, hvad der 
evt. kunne ramle ind i Jorden. 

Det kan i sig selv være en skræm¬ 
mende tanke, men der er naturligvis 


en grund til, at der ikke sættes flere 
ressourcer ind på denne forsknings- 
og overvågningsfront: Risikoen for, 
at en asteroide ramler ind i Jorden 
er særdeles forsvindende, som re¬ 
daktøren af det amerikanske tids¬ 
skrift "Astronomy", Robert Burn- 
ham, udtrykker det i juni-udgaven. 

Han tilføjer, at det dog stadig er 
en risiko, som ikke bør ignoreres. 

Tættest på Jorden 



Dette CCD-foto optaget på Kitt 
Peak observatoriet i USA viser 
asteroiden 1994XM1 som en hvid 
streg på baggrund af stjernerne. 
Billedet er taget af James Scotti 
med observatoriets 18 tommer 
Spacewatch teleskop kl. 12.07 a.m. 
EST den 9. december 1994. 
Asteroiden blev fundet kun to timer 
tidligere af Arizona Universitetets 
rumovervågningsprogram for 
asteroider. 

Den omkring 13 meter store 
asteroide var, da optagelsen fandt 
sted, ca. 530.000 km borte. 12 
timer senere var den tættest på, og 
passerede Jorden i en afstand af ca. 
100.000 km - altså kun en fjerdedel 
af afstanden til Månen. 

Asteroiden 1994XM1 slog dermed 
rekorden, som ellers tilhørte 
asteroiden 1994ES1, der i marts 
1994 passerede Jorden i en afstand 
af mindre end 155.000 km. 


Guldmedalje til 
planetarieleder 


I februar fik Bjørn Franck Jørgen¬ 
sen tildelt Tycho Brahe Medaljen af 
Bodil Pedersen Fonden. Bjørn 
Franck Jørgensen har været med fra 
starten af Tycho Brahe Planetarium 
og har nu i en årrække været den 
daglige leder af planetariet. 

Bodil Pedersen Fonden stod i sin 
tid bag realiseringen af Tycho Brahe 
Planetarium og uddeler hvert år sin 
store guldmedalje. 

Bjørn Franck Jørgensen blev 
hædret med medaljen som påskøn¬ 
nelse af hans mangeårige arbejde for 
at formidle kendskabet til det natur¬ 
videnskabelige verdensbillede og i 
særdeleshed astronomi. En arbejde, 
som han specielt har mulighed for 
at realisere i sin egenskab af direk¬ 
tør for Tycho Brahe Planetarium. 

Planetariet har da også specielt i 
de senere år markeret sig særdeles 
stærkt i mediebilledet i forbindelse 
med større astronomiske begivenhe¬ 
der, senest i forbindelse med kome¬ 


ten Flyakutake, der blev det store 
"himmel-hit" her i foråret. 

Flvis man surfer på Internettet og 
har blot en minimal interesse for 
astronomi, må man ikke snyde sig 
selv for Tycho Brahe Planetariums 
hjemmeside på adressen: http:// 
www.astro.ku.dk/tycho.html 

Ud over de obligatoriske oplys¬ 
ninger om program, priser, mv., kan 
man hoppe videre til fx aktuelle ny¬ 
heder, hvor man finder en velskre¬ 
vet tekst og de nyeste billeder om 
udvalgte emner. Endelig findes et in¬ 
formationsmateriale til skoler, lige¬ 
som man henviser til kontaktperso¬ 
ner og adresser til amatørastro¬ 
nomiske foreninger i Danmark. 

Et af de meget spændende punk¬ 
ter er de astronomiske links, hvor¬ 
fra man kan surfe videre ud i ver¬ 
densrummet - eller i hvert fald til 
andre planetarier og observatorier 
eller spændende astronomiske eller 
rumfartsrelaterede hjemmesider ver¬ 



den over. Flerfra kan man selv hente 
interessante nyheder eller detaljer. 

□ 

Ole Henningsen 


Direktør Bjørn 
Franck 

Jørgensen foran 
Omnimax- 
filmprojektoren i 
planetariets 
teknikrum. 

(Foto: Ole 
Henningsen) 

Roswell Update 


AF PER 
ANDERSEN 



En Mogul-ballon 
klargøres før 
opsendelsen den 
22. juli 1948. 
(Foto: SUFOI 
Picture Library) 



Metal fra Roswell 
endelig fundet? 


Søndag den 26. marts 1996 kan blive en helt afgørende dato i den fortsatte 
debat om den kontroversielle hændelse ved Roswell i 1947. Hidtil er der 
ikke fundet noget af det "mystiske" materiale. Men på ovennævnte dato 
blev et stykke metal indleveret til ufo-museet i Roswell. 



Dette metalstykke er afleveret til ufo¬ 
museet i Roswell af en anonym 
militærperson. Er det en stump af et 
nedstyrtet rumskib, eller stammer det 
fra en Mogul-ballon? 

(Foto: Mike Petit!Roswell Daily 
Record) 

Desværre kendes finderens identitet 
ikke, idet han ønsker at være ano¬ 
nym, men ifølge Max Littell fra 
museet var det en militærperson, der 
i 1947 var stationeret på Roswell- 
basen og som var med til at bjærge 
materialet. 

Ved første øjekast ser materialet 
ud til at være en lille metalskulptur. 
Det har farvede pletter, der ikke er 
rustpletter, men snarere noget i selve 
overfladen. Der er også nogle linier 
i metallet. 

Man har sendt et foto af materia¬ 
let til Jesse Marcel Jr., som i en al¬ 
der af 12 år så det materiale, som 
faderen Jesse Marcel bragte med 
hjem fra marken. Hans dom over lig¬ 
heden kendes dog endnu ikke. 

Til gengæld ved man, hvad ma¬ 
terialet er lavet af. Det er blevet ana¬ 
lyseret af New Mexico Institute of 
Mining and Technology, og hoved- 
bestanddelen er sølv og kobber. Des¬ 
uden findes rester af aluminium, 
natrium, kisel, jern, krom og klor - 
men om dette stammer fra snavs på 
overfladen eller fra selve materialet 
vides ikke. 


Under alle omstændigheder er 
der tale om helt jordiske stoffer, kon¬ 
kluderer Chris McKee, der har stået 
for undersøgelsen. Han udtaler også, 
at materialet ser ud til at være et 
brudstykke fra et større stykke, der 
er eksploderet. 

Tilfældigvis har Chris McKee 
selv været involveret i de hemme¬ 
lige Mogul-forsøg med balloner. Det 
var netop en af Mogul-ballonerne 
med instrumenter, som ifølge flyve¬ 


våbenet var årsagen til det materiale, 
som Mac Brazel og andre fandt i 
marken i 1947. McKee kan ikke ude¬ 
lukke, at det indleverede metalstyk¬ 
ke kan være et stykke fra et Mogul¬ 
instrument - men helt sikker er han 
ikke. □ 

Kilder: 

UFO-Aktuellt, nr. 2, 1996 
Roswell Daily Record, 4-5. april 
1996 

En naturlig forklaring 


Sigurd Andersson har boet ved siden af Emåen i Hogsby i Småland i Sverige 
siden 1973, men i de mange år har han aldrig før set et så ejendommeligt is¬ 
fænomen som i den forgangne vinter. 



Svenske "UFO-Aktuellt" bragte et foto af en snurrende isflage i Emåen i Småland. 
(Foto: Janne Pettersson, Kalmar Låns Tidning) 


Midt i åen i den ellers frosne over¬ 
flade kunne Sigurd Andersson se en 
stor, helt rund isflage snurre rundt i 
isen. Vort søsterblad i Sverige, 
"UFO-Aktuellt", bragte i nr. 1/1996 
et farvefoto af fænomenet, der vir¬ 
kelig ser mærkeligt ud. 

Til UFO-Aktuellt fortalte Sigurd 
Andersson, at der netop på det sted, 
hvor isflagen snurrede rundt, var et 
dybt hul på syv meter i åløbet. Flan 
berettede endvidere, at isflagen al¬ 
lerede i november begyndte at tage 
form og siden var vokset. 

Der er i årenes løb fundet andre 
af den slags snurrende isflager i 
vandløb i den snedækkede del af 
verden. I Sverige vakte en 50 meter 
stor snurrende isflage i Piteelven i 
1987 en del opsigt i medierne. 

De runde isflager har et helt u- 
sædvanligt udseende, og de opstår i 
strømmende vand i forbindelse med 
strømhvirvler eller småfald. 
Isstumper samler sig i hvirvlerne og 
fryser langsomt sammen. Efterhån¬ 
den kommer der mere og mere ma¬ 
teriale til den til stadighed drejende 
ismasse i vandløbet. Bevægelsen 
giver både selve isflagen og det åbne 
vand, den drejer i, næsten perfekte 
runde former - og altså det særdeles 
ejendommelige udseende, der dog 
ikke skyldes "oppe fra kommende 
påvirkninger", men har en ganske 
naturlig forklaring. 

Jeg er aldrig selv stødt på sådan¬ 
ne fænomener under vore hjemlige 
såkaldte isvintre. I dette forår, nær¬ 
mere betegnet efter den kortvarige 
snestorm på Bornholm i april må¬ 
ned, stødte min kone og jeg dog 
dagen efter på et noget specielt syn. 

Under en vandring ved Hammer¬ 
knuden på Bornholms nordspids 
havde vi fra et højtliggende klippe¬ 
plateau udsigt ned over Opalsøen, 
der ligger midt mellem Hammer 
Havn og Hammer Fyr. Opalsøen er 
opstået i bunden af det store granit¬ 
stenbrud, der standsede produktio¬ 
nen i 1970. 

Tre fjerdedele af søens overflade 


var dækket af is med adskillige min¬ 
dre stjerneformede huller i. Uden om 
nogle af disse huller kunne man se 
nærmest koncentriske - isfri - ringe 
i den store isflage. 

Vi havde ikke kameraet med på 
den i øvrigt dejlige vandretur i det 
uvejsomme snelandskab. Der blev 
derfor taget en stribe billeder, da vi 
senere i bil kørte hen til Opalsøen. 
Men disse fotos er taget ret nær 
vandoverfladen, da ingen af os på 
dette tidspunkt orkede at gå den 


lange vej tilbage og bestige højderne 
endnu en gang. Beklager, kære læ¬ 
ser. 

Flot, spændende og usædvanligt 
så det ud fra toppen af klipperne, 
men på fotoet kan man måske alli¬ 
gevel danne sig et indtryk af, hvor¬ 
dan det usædvanlige syn tog sig ud. 
Hvordan det dannes, har jeg ingen 
ide om, men måske kan en af læserne 
hjælpe? □ 



AF OLE 

HENNINGSEN 



Forrest midt i 
billedet fra 
Opalsøen på 
Bornholm ses et 
af de 

stjerneformede 
huller i isen med 
koncentriske 
ringe uden om. 
(Foto: Ole 
Henningsen) 




























Kort fortalt 



Ufo under 
optankning? 

Først på året lancerede det engelske blad 
"Encounters" under store overskrifter et 
foto at et mystisk trekantet fartøj, der var 
under optankning i fri luft. 

Historien var, at David Morris den 27. 
september 1995 var ude forat fotografere 
solnedgangen i Cornwall. Pludselig hørte 
han en høj lyd og så et amerikansk KC 
135 Strato Tanker fly eskorteret af to ja¬ 
gere. Fastgjort til KC 135 flyet var et 
uidentificeret fartøj, som det engelske luft¬ 
våben nægtede ethvert kendskab til. Man 
ville kun sige, at det i hvert fald ikke var 
et Stealth fly. 

Det satte fantasien i gang. Var det et 
hemmeligt amerikansk fly, eller var det et 
rumskib fra det ydre rum, som militæret 
havde fået fat i? Svaret viste sig at være 
meget jordnært! 

Bladet "Encounters" gik til den engel¬ 
ske avis Daily Mail i håbet om at sælge 
billedet og tjene nogle penge på det. Daily 
Mail forstørrede billedet og kunne hurtigt 
konkludere, at det var et falsum. De kunne 


nemlig se, at det var en fotomontage. 

Med røde ører måtte "Encounters" deref¬ 
ter gå til bekendelse i det efterfølgende num¬ 
mer af bladet og røbe sandheden. Det viste 
sig, at billedet oprindeligt var en fotomon¬ 


tage lavet af tidsskriftet Astronomy Now. 
Dette billede havde David Morris sim¬ 
pelthen affotograferet. □ 

Kilde: Encounters, februar og marts 1996 
Ipa 


UFO-stand i Silkeborg 



Lørdag den 27. april 1996 var der heldig¬ 
vis overskyet i det midtjyske, for inden¬ 
dørs i Medborgerhuset i Silkeborg havde 
byens Kultursamvirke arrangeret en stor 
foreningsmesse. Der var over 100 stande 
med alt lige fra tørrede svampe og levende 
høns til backgammonspillere og kørende 
modeltog. 

Midt i dette foreningsvirvar, hvor halv¬ 
delen af lokalområdets foreningsliv var 
repræsenteret, var der også en lokal ufo¬ 
stand. Fra områdets ufogruppe (Silkeborg/ 
Århus) var Peter Nørgaard og Verner 
Møller mødt op med plancher, ufoblade 
og bøger. I løbet af de syv timer, messen 
var åben, passerede ca. 1.500 besøgende 
de store og små lokaler i de to etager. Vi 
fik en god snak med flere ufo-interesse¬ 
rede og uddelte mange gratis prøvenumre 
af UFO-Nyt. □ 

Peter Nørgaard 


(Fotos: Peter Nørgaard) 


Verner Møller fra Ar hus 
ufogruppe gør klar lige før 
åbningen. 






















